Inambe gusu ne yakun, Ehoba ne Kamui anak ne chup ne, kikhumbe ne ruwe ne: Ehoba anak ne irenga newa nupeki koropare kusu ne: Oupeka no apkash utara gusu nep pirikap ne yakka koropare kusu ne ruwe ne.

Inanpe kusu ne yakun, Ehoba ne Kamuy anakne cup ne, kikhunpe ne ruwe ne: Ehoba anakne irenka newa nupeki korpare kusu ne: Owpekano apkas utar kusu nep pirka p ne yakka korpare kusu ne ruwe ne.


Aa topaha koro Ehoba, E otta eyaikopashte gurʼanak ne anunuke ne ruwe ne.

Aa topaha kor Ehoba, E or ta e=yaykopaste kur anakne a=nunuke ne ruwe ne.


Shinotcha esapane guru gusu. Kora poho kara iyohaichish.

Sinotca esapane kur kusu. Kor poho kar iyohaycis.


Ehoba, Aokai anak ne E koro moshiri otta pirika irenga sange nisa: Teke-apashte wa okai Yakob E hoshippare nisa ruwe ne.

Ehoba, Aokay anakne E=kor mosir or ta pirka irenka sanke nisa: Teke-a=paste wa okay Yakob E hosippare nisa ruwe ne.


E koro utara koro wen-buri tusare, Obitta no okai koro katpak kamure nisa ruwe ne. [Sera.]

E=kor utar kor wen-puri tusare, Opittano okay kor katpak kamure nisa ruwe ne. [Sera.]


E ki irushka ambe isamka, E ki kinrakara niwenbe shishire nisa ruwe ne.

E ki iruska anpe isamka, E ki kinrakar niwen pe sisire nisa ruwe ne.


Aa un kashiobiuki Kamui, un orun hosari hine, Un gusu an kinrakarabe isamka wa un kore.

Aa un kasiopiwki Kamuy, un orun hosari hine, Un kusu an kinrakarape isamka wa un kore.


Ramma pakno Aokai un koirushka ya? Obitta no okai ainu ikiri pakno irushka ruwe be an?

Ramma pakno Aokay un koyruska ya? Opittano okay aynu ikiri pakno iruska ruwe pe an?


E koro utara Aokai enupetne kuni gusu, Kanna-shui un shiknure shomoki ya?

E=kor utar Aokay enupetne kuni kusu, Kanna-suy un siknure somo ki ya?


Aa Ehoba, E koro rampoken sange wa. Un kashiobiuki wa un kore.

Aa Ehoba, E=kor ranpoken sanke wa. Un kasiopiwki wa un kore.


Ehoba ne Kamui hemanda ye kusu ne ya sekoro ku nu kusu ne: Koro ashkanne utara otta, koro utara otta, itomo ye kusu ne gusu ne na: Koroka, iteki raka-sakbe otta ihoshipi yan.

Ehoba ne Kamuy hemanta ye kusu ne ya sekor ku=nu kusu ne: Kor askanne utar or ta, kor utar or ta, i=tom ye kusu ne kusu ne na: Korka, iteki raka-sak pe or ta i=hosipi yan.


Son no un Shinuma kashiobiuki-hi anak ne Shinuma ko-ishitoma utara ehange no an na; Chikoro moshiri ta nupeki oshiroma kuni gusu ne na.

Sonno un Sinuma kasiopiwki hi anakne Sinuma ko-isitoma utar ehanke no an na; Ci=kor mosir ta nupeki osiroma kuni kusu ne na.


Rampoken newa sonep anak ne uwetunangara nisa; Oupeka-hi newa itomo anak ne utashpa chopchopse kan nisa.

ranpoken newa sonep anakne uwetunankar nisa; Owpeka hi newa i=tom anakne utaspa copcopse kan nisa.


Sonep anak ne toi wano hetuku; Oupeka-i anak ne kando orowa no herashi ingan nisa.

sonep anakne toy wano hetuku; Owpeka hi anakne kanto oro wano herasi inkar nisa.


Ruwe newa, Ehoba anak ne pirika okaibe koropare kusu ne; Chikoro moshiri ibehe sange kusu ne na.

Ruwe newa, Ehoba anakne pirka okaype korpare kusu ne; Ci=kor mosir ipehe sanke kusu ne na.


Oupeka-hi anak ne Shinuma kotchaot paye wa Koro kemaha gusu ruhu kara kusu ne na.

Owpeka hi anakne Sinuma kotcaot paye wa Kor kemaha kusu ruhu kar kusu ne na.


AA Ehoba en orun kisara atte wa nu wa en kore; Otek-sak newa irapokkari ku ne ruwe ne gusu ne na.

Aa Ehoba en=orun kisara atte wa nu wa en=kore; Otek-sak newa irapokkari ku ne ruwe ne kusu ne na.


Ku kon ramat koshiratki wa en kore; Kamui ku kooripak ruwe ne gusu ne na: Aa ku goro Kamui, Aokai orun eyaikopashte uitek guru kashiobiuki wa en kore.

Ku=kor ramat kosiratki wa en=kore; Kamuy ku=kooripak ruwe ne kusu ne na: Aa ku=kor Kamuy, Aokay orun e=yaykopaste uytek kur kasiopiwki wa en=kore.


Aa Utarapa, en erampokiwen wa en kore; Ramne-to E orun hawe ku koashte ruwe ne gusu ne na.

Aa Utarpa, en=eranpokiwen wa en=kore; Ramne-to E orun hawe ku koaste ruwe ne kusu ne na.


E koro uitek guru kon ramat nupetnere wa en kore; Aa Utarapa, E orun ku ramat ku punire ruwe ne gusu ne na.

E=kor uytek kur kor ramat nupetnere wa en=kore; Aa Utarpa, E orun ku=ramat ku punire ruwe ne kusu ne na.


Aa Utarapa, Aokai anak ne pirika wa honnere rusui, Samata, E orun konishuk obitta no okai utara otta nuye an no rampoken sange Kamui E ne ruwe ne gusu ne na.

Aa Utarpa, Aokay anakne pirka wa honnere rusuy, Sama ta, E orun konisuk opittano okay utar or ta nuye an no ranpoken sanke Kamuy E ne ruwe ne kusu ne na.


Aa Ehoba, ku ki inonno-itak nu wa en kore; Ku koramkoro hawe orun ikokanu wa en kore,

Aa Ehoba, ku=ki inonno-itak nu wa en=kore; Ku=koramkor hawe orun ikokanu wa en=kore,


Yairamhekomo toho ta E orun ku konishuk ash na; Aokai nu ruwe ne kusu ne gusu ne na.

yayramhekomo toho ta E orun ku konisuk as na; Aokay nu ruwe ne kusu ne kusu ne na.


Aa Utarapa, Kamui tumta Aokai korachi an ambe isam, Shui, E ki ikip korachi an ikip isam ruwe ne.

Aa Utarpa, Kamuy tum ta Aokay koraci an anpe isam, Suy, E ki iki p koraci an iki p isam ruwe ne.


Aa Utarapa, Aokai kara obitta no okai moshiri uirup anak ne araki wa E ko-ongami kusu ne; Aige, E kon reihei koiramye kusu ne na.

Aa Utarpa, Aokay kar opittano okay mosir uyrup anakne arki wa E ko-onkami kusu ne; Ayke, E=kor rehe koyramye kusu ne na.


Aokai anak ne pase Kamui ne, iyokunnure ambe iki: Aokai patek Kamui ne ruwe ne.

Aokay anakne pase Kamuy ne, iyokunnure anpe iki: Aokay patek Kamuy ne ruwe ne.


Aa Ehoba en orun E kon ruhu epakashnu wa en kore; yakun, E koro sonep otta ku apkash kusu ne na: E kon reihei ku ko-oripak kuni ne ka goro keutum atte wa en kore.

Aa Ehoba en=orun E=kor ruhu epakasnu wa en=kore; yakun, E=kor sonep or ta ku=apkas kusu ne na: E=kor rehe ku=ko-oripak kuni ne ka kor kewtum atte wa en=kore.


Aa Utarapa ne ku goro Kamui, ramne keutum ani E koiramye ash kusu ne; Orowa, ramma pakno E kon reihei ku pasere ash kusu ne na.

Aa Utarpa ne ku=kor Kamuy, ramne kewtum ani E koyramye as kusu ne; Orowa, ramma pakno E=kor rehe ku=pasere as kusu ne na.


E en kore E koro rampoken porope ne; Iyotta rata an pokna ushike wano ku kon ramat Aokai etaye nisa ruwe ne.

E en=kore E=kor ranpoken poro p ne; Iyotta rata an pokna usike wano ku=kor ramat Aokay etaye nisa ruwe ne.


Aa Kamui, pakesara utara hopumba wa en keshke, Niwen utara koro uwekari anak ne ku kon ramat hunara, Koro shik-samata Kamui atte shomoki nisa ruwe ne.

Aa Kamuy, pakesara utar hopunpa wa en=keske, Niwen utar kor uekari anakne ku=kor ramat hunara, Kor sik-sama ta Kamuy atte somo ki nisa ruwe ne.


Koroka Aokai, Aa Utarapa, chishikiraine ani eshik wa irenga sange, Irushka moire wa rampokiwen newa sonep nuye an no kon ruwe ne.

Korka Aokay, Aa Utarpa, cisikirayne ani esik wa irenka sanke, Iruska moyre wa ranpokiwen newa sonep nuye an no kor ruwe ne.


Aa, en orun koingara wa pirika irenga sange wa en kore, E koro uitek guru tumashnure, E koro uitek-mat koro poho kashiobiuki wa en kore.

Aa, en=orun koinkar wa pirka irenka sanke wa en=kore, E=kor uytek kur tumasnure, E=kor uytek-mat kor poho kasiopiwki wa en=kore.


Pirikap gusu an shirosh en nukare bine, En etunne utara nei ambe nukara wa ayainikorosh-mare, Aa Ehoba, Aokai en kaobiuki wa en omaoma nisa ruwe ne gusu ne na.

Pirka p kusu an siros en=nukare pine, En=etunne utar ne anpe nukar wa ayaynikoros-mare, Aa Ehoba, Aokay en kaopiwki wa en=omaoma nisa ruwe ne kusu ne na.


SHINUMA koro asama anak ne nei ashkanne nupuri otta an.

Sinuma kor asama anakne ne askanne nupuri or ta an.


Ehoba anak ne Yakob koro oshiroma-i kasu no Zion koro apa omap ruwe ne.

Ehoba anakne Yakob kor osiroma hi kasuno Zion kor apa omap ruwe ne.


Aa Kamui machiya, Arakuru an orushpe aokai gusu aye na. [Sera.]

Aa Kamuy maciya, A=rakur an oruspe aokay kusu a=ye na. [Sera.]


En eamkiri utara tumugeta Rahab newa Babyronia okai-hi korachi ku ye kusu ne: Piristia newa Turos newa Etiopia tura ingara yan: Tan guru anak ne nei oshiketa shiko nisa ruwe ne.

En=e=amkir utar tumke ta Rahab newa Babyronia okay hi koraci ku=ye kusu ne: Piristia newa Turos newa Etiopia tura inkar yan: Tan kur anakne ne oske ta siko nisa ruwe ne.


Ruwe un, Tan guru anak ne nei oshiketa hekatu nisa sekoro aye; Orowa, Iyotta Rikunbe yaikota nei ambe ashte kusu ne na.

Ruwe un, Tan kur anakne ne oske ta hekatu nisa sekor a=ye; Orowa, Iyotta Rikunbe yaykota ne anpe aste kusu ne na.


Ehoba anak ne pishki wa uirup utara nuye ita, Tan guru anak ne nei oshiketa hekatu nisa ruwe ne sekoro esanniyo kusu ne na. [Sera.]

Ehoba anakne piski wa uyrup utar nuye hi ta, Tan kur anakne ne oske ta hekatu nisa ruwe ne sekor esanniyo kusu ne na. [Sera.]


Shinotcha ki utara newa rimse utara anak ne, Obitta no okai ku asamaha e oshiketa okai ruwe ne ani ye kusu ne.

Sinotcaki utar newa rimse utar anakne, Opittano okay ku asamaha e oske ta okay ruwe ne ani ye kusu ne.


Shinotcha, Kora poho kara iyohaichish; shinotcha esapane guru gusu; Maharat Reannot otta. Ezra santek ne Heman koro Maskir.

Sinotca, Kor poho kar iyohaycis; sinotca esapane kur kusu; Maharat Reannot or ta. Ezra santek ne Heman kor Maskir.


AA Ehoba ne en kashiobiuki Kamui, Tokap-to ta ne yakka kunne-to ta ne yakka E kotchaketa hawe ku ashte nisa:

Aa Ehoba ne en=kasiopiwki Kamuy, Tokap-to ta ne yakka kunne-to ta ne yakka E kotcake ta hawe ku=aste nisa:


Ku ki inonno-itak E otta arakire; Ku ashte hawe orun ikokanu wa en kore:

Ku=ki inonno-itak E or ta arkire; Ku=aste hawe orun ikokanu wa en=kore:


Ku ramat anak ne wenbe ani eshik, Orowa, Shio orun ku inotu anak ne karange no ek ruwe ne.

Ku=ramat anakne wenpe ani esik, Orowa, Sio orun ku=inotu anakne karankeno ek ruwe ne.


Shui orun san guru nei no a en esanniyo wa an; Kashiobiuki-hi sak no an guru korachi ku ne ruwe ne:

Suy orun san kur néno a en=esanniyo wa an; Kasiopiwki hi sak no an kur koraci ku ne ruwe ne:


Bai utara tumuge un aosurupa Tushiri otta okai aronnu utara nei no, Aokai shomo eshkarun utara ukorachi ne; Nei utara anak ne E teke wano aotuye utara ne ruwe ne.

Pay utar tumuke un a=osurpa Tusiri or ta okay a=ronnu utar néno, Aokay somo eskarun utar ukoraci ne; Ne utar anakne E teke wano a=otuye utar ne ruwe ne.


Aokai anak ne iyotta ra un shui otta, Kunne an ushike, ooho ushiketa en ande nisa ruwe ne.

Aokay anakne iyotta ra un suy or ta, Kunne an usike, ooho uske ta en=ante nisa ruwe ne.


E koro irushka-hi en kashiketa an wa pase, Obitta no okai E koro riri ani Aokai en shirikirapte nisa ruwe ne. [Sera.]

E=kor iruska hi en=kasike ta an wa pase, Opittano okay E=kor rir ani Aokay en=sirkirapte nisa ruwe ne. [Sera.]


Aokai anak ne ku eamkiri utara en orowa no ehangeko ande nisa; Nei utara en etunne kuni ne E kara: A en koseshke hine ku soine eaikap ruwe ne.

Aokay anakne ku=e=amkir utar en=oro wano e=hankeko ante nisa; Ne utar en=etunne kuni ne E kar: A en=koseske hine ku=soyne eaykap ruwe ne.


Ku ramu-sarak gusu ku shikihi anak ne nin: Aa Ehoba, kesto E orun ku nishuk, Aige, E orun ku teke ku turi nisa ruwe ne.

Ku=ramu-sarak kusu ku=sikihi anakne nin: Aa Ehoba, kesto E orun ku=nisuk, Ayke, E orun ku=teke ku=turi nisa ruwe ne.


Rai utara otta Aokai anak ne iyokunnure ikip nukare ya? Isam utara anak ne hopumba wa E koiramye kusu ne ya? [Sera.]

Ray utar or ta Aokay anakne iyokunnure iki p nukare ya? Isam utar anakne hopunpa wa E koyramye kusu ne ya? [Sera.]


Aokai ki omap-an-ramuhauge-hi anak ne tushiri onnaigeta anure ya? Aisamka ushike ta E ki ikipniukeshpe ku ashte kusu ne ruwe he an?

Aokay ki omap-an-ramuhawke hi anakne tusiri onnayke ta a=nure ya? A=ysamka usike ta E ki ikipniwkespe ku=aste kusu ne ruwe he an?


Kunne-i otta E ki iyokunnure ikip anukara ya? Samata, E koro oupeka ambe oirare moshiri ta aeraman ruwe he an?

Kunne hi or ta E ki iyokunnure iki p a=nukar ya? Sama ta, E=kor owpeka anpe oyrare mosir ta aeraman ruwe he an?


Koroka, Aa Ehoba, E orun ku hawe ashte nisa. Orowa, kunneiwano ku ki inonno-itak E kotchaketa ek kusu ne na.

Korka, Aa Ehoba, E orun ku hawe aste nisa. Orowa, kunneywano ku=ki inonno-itak E kotcake ta ek kusu ne na.


Aa Ehoba, hemanda gusu Aokai anak ne ku ramat emaka ya? Hemanda gusu en orun E nanuhu E seshke ruwe he an?

Aa Ehoba, hemanta kusu Aokay anakne ku=ramat emaka ya? Hemanta kusu en=orun E nanuhu E seske ruwe he an?


Ku otek-sak wa ponram orowa no ku rai etoko-oiki: Aokai gusu ku ishitoma ita ku sambekokuruse ruwe ne.

Ku otek-sak wa ponram oro wano ku=ray etoko-oyki: Aokay kusu ku=isitoma hi ta ku sanpekokuruse ruwe ne.


E ki niwen no an irushka ambe anak ne en kamure nisa; Aokai gusu an ishitoma-hi anak ne en otuye nisa ruwe ne na.

E ki niwen no an iruska anpe anakne en=kamure nisa; Aokay kusu an isitoma hi anakne en=otuye nisa ruwe ne na.


Ramne to wakka korachi nei utara anak ne en okari wa araki; Ukoiram no en nikkotama nisa ruwe ne.

Ramne to wakka koraci ne utar anakne en=okari wa arki; Ukoyram no en nikkotama nisa ruwe ne.


Omap ki guru ne yakka ikateomare guru ne yakka en orowa no ehangeko no E ande nisa, Orowa, ku eamkiri utara anak ne kunnep ne ruwe ne na.

Omap ki kur ne yakka i=kateomare kur ne yakka en=oro wano e=hankeko no E ante nisa, Orowa, ku=e=amkir utar anakne kunnep ne ruwe ne na.


RAMMA pakno Ehoba koro rampoken gusu shinotcha ku ki kusu ne: Otusashuishiri pakno paroho ani E ki ikipniukeshbe ku assuru ashte kusu ne na.

Ramma pakno Ehoba kor ranpoken kusu sinotca ku=ki kusu ne: Otu sasuysir pakno paroho ani E ki ikipniwkespe ku assuru aste kusu ne na.


Inambe gusu ne yakun, ramma pakno rampoken anak ne aashte, E ki ikipniukeshbe shi no kando otta aatte kusu ne na, sekoro ku itak nisa ruwe ne gusu ne na.

Inanpe kusu ne yakun, ramma pakno ranpoken anakne a=aste, E ki ikipniwkespe sino kanto or ta aatte kusu ne na, sekor ku=itak nisa ruwe ne kusu ne na.


Ku numge guru tura uitaknup ku kan nisa, Ku uitek guru ne Dabid otta shiyuppa no ku ekambakte nisa ruwe ne;

Ku=numke kur tura uytaknup ku=kan nisa, Ku=uytek kur ne Dabid or ta siyuppa no ku ekanpakte nisa ruwe ne;


Samma pakno koro sanikiri ku ashte, Otusashuishiri pakno e koro amset ku atte kusu ne na. [Sera.]

Samma pakno kor sanikiri ku=aste, Otu sasuysir pakno e=kor amset ku=atte kusu ne na. [Sera.]


Aa Ehoba, kando anak ne E kiroro an ikip ramye kusu ne; E koro ikipniukeshbe ashkanne utara tumugeta areika kusu ne na.

Aa Ehoba, kanto anakne E kiroro an iki p ramye kusu ne; E=kor ikipniwkespe askanne utar tumke ta arka kusu ne na.


Inambe gusu ne yakun, kando otta an Ehoba tura ukonukara eashkaibe hunna ruwe? Kiroro an utara koro poho tumugeta Ehoba koheraye guru hunna?

Inanpe kusu ne yakun, kanto or ta an Ehoba tura ukonukara easkay pe hunna ruwe? Kiroro an utar kor poho tumke ta Ehoba koheraye kur hunna?


Kamui anak ne ashkanne utara ukoramkor-i ta shi no ashitomap ne, Shinuma okari ta obitta no okai utara orowa no akoishitoma ruwe ne.

Kamuy anakne askanne utar ukoramkor hi ta sino asitomap ne, Sinuma okari ta opittano okay utar oro wano a=koysitoma ruwe ne.


Aa inne topaha koro Kamui ne Ehoba, Aa Yah, Aokai nepkoro kiroro korope hunna ruwe he an? E koro ikipniukeshi-i anak ne E okari ta an ruwe ne.

Aa inne topaha kor Kamuy ne Ehoba, Aa Yah, Aokay nepkor kiroro kor pe hunna ruwe he an? E=kor ikipniwkesi hi anakne E okari ta an ruwe ne.


Aokai anak ne atui pakesara ambe epungine, Koro riri hopumba yak ne, E more ruwe ne na.

Aokay anakne atuy pakesara anpe epunkine, Kor rir hopunpa yakne, E more ruwe ne na.


Aokai anak ne araige guru nei no Rahab humne no pereke nisa; Koro okirashnu teke ani E epokba utara shitchari nisa ruwe ne na.

Aokay anakne arayke kur néno Rahab humne no perke nisa; Kor okirasnu teke ani E epokpa utar sitcari nisa ruwe ne na.


Kando E korobe ne, toitoi ne yakka E korobe ne ruwe ne: Aokai anak ne moshiri newa ani aeshikbe ashte nisa ruwe ne.

Kanto E=kor pe ne, toytoy ne yakka E=kor pe ne ruwe ne: Aokay anakne mosir newa ani aesikpe aste nisa ruwe ne.


Arutoro newa pikata anak E karape ne: Tabor newa Hermon anak ne E reihei enupetne.

Arutor newa pikata anak E kar pe ne: Tabor newa Hermon anakne E rehe enupetne.


Aokai anak ne okirashnu amunin koro E koro teke anak ne kiroro-ashnu, E koro shimon teke ri ambe ne ruwe ne.

Aokay anakne okirasnu amunin kor E=kor teke anakne kiroro-asnu, E=kor simon teke ri anpe ne ruwe ne.


E koro amset asamaha anak ne oupekap ne aesanniyo ambe ne: Rampoken newa sonep anak ne E nanuhu kotchaketa paye ruwe ne.

E=kor amset asamaha anakne owpekap ne a=esanniyo anpe ne: Rampoken newa sonep anakne E nanuhu kotcake ta paye ruwe ne.


Nei nupetne hawe eraman utara anunuke ne: Aa Ehoba, nei utara anak ne E koro nanuhu pekere ta apkash ruwe ne.

Ne nupetne hawe eraman utar a=nunuke ne: Aa Ehoba, ne utar anakne E=kor nanuhu peker ta apkas ruwe ne.


Ramne to nei utara anak ne E reihei enupetne: Orowa, E koro oupeka ambe gusu ariknare ruwe ne.

Ramne to ne utar anakne E rehe enupetne: Orowa, E=kor owpeka anpe kusu ariknare ruwe ne.


Aokai anak ne nei utara koro kiroro nupeki E ne: Orowa, E koro irenga gusu chikoro kirawe ariknare kusu ne.

Aokay anakne ne utar kor kiroro nupeki E ne: Orowa, E=kor irenka kusu ci=kor kiraw ariknare kusu ne.


Chikoro tam-kikhumbe anak ne Ehoba korope ne; Orowa, chikoro esapane guru Israeru koro Ashkannep korope ne ruwe ne gusu ne na.

Ci=kor tam-kikhunpe anakne Ehoba kor pe ne; Orowa, ci=kor esapane kur Israeru kor Askannep kor pe ne ruwe ne kusu ne na.


Nei ita anak ne Aokai anukarape ani E koro Ashkanne guru otta itak nisa, Ene E ye-hi:— Kiroroashnu guru kashita kashiobiuki-hi ku ande nisa; Utara orowa no an guru ku riknare nisa ruwe ne.

Ne hi ta anakne Aokay anukarape ani E=kor Askanne kur or ta itak nisa, Ene E ye hi:— Kiroroashnu kurkasi ta kasiopiwki hi ku=ante nisa; Utar oro wano an kur ku riknare nisa ruwe ne.


Ku goro uitek guru ne Dabid ku pa; Ku goro Ashkanne shum ani Shinuma ku kashiota nisa ruwe ne:

Ku=kor uytek kur ne Dabid ku=pa; Ku=kor Askanne sum ani Sinuma ku=kasi ota nisa ruwe ne:


Shinuma tura ku teke aashte kusu ne; Ku amunin ne yakka shinuma tumashnure kusu ne na.

Sinuma tura ku=teke a=aste kusu ne; Ku=amunin ne yakka sinuma tumasnure kusu ne na.


Epokba guru anak ne shomo shinuma otta niwen no iki; Shui, oheuge-buri koro poho anak ne shomo Shinuma shirikirapte kusu ne na.

epokpa kur anakne somo sinuma or ta niwen no iki; Suy, ohewke-puri kor poho anakne somo Sinuma sirkirapte kusu ne na.


Shinuma kotchaketa yairamhekomore utara ku hachire, Orowa, shinuma etunne utara ku shirikik kusu ne na.

Sinuma kotcake ta yayramhekomore utar ku=hacire, Orowa, sinuma etunne utar ku=sirkik kusu ne na.


Koroka, ku sonep newa rampoken anak ne shinuma tura no an; Orowa, ku reihei gusu shinuma koro kirawe ariknare kusu ne na.

Korka, ku sonep newa ranpoken anakne sinuma turano an; Orowa, ku=rehe kusu sinuma kor kiraw ariknare kusu ne na.


Shinuma koro teke atui kata ku ande, Koro shimon teke pet kata ku ande kusu ne.

Sinuma kor teke atuy kata ku=ante, Kor simon teke pet kata ku=ante kusu ne.


En orun shinuma ene hawe okai kusu ne-hi;— Aokai anak ne ku michi ne, Ku Kamui ne, en kashiobiuki kuni Watara ne ruwe ne.

En=orun sinuma ene hawe okay kusu ne hi;— Aokay anakne ku=mici ne, Ku Kamuy ne, en=kasiopiwki kuni Watara ne ruwe ne.


Shui, shinuma ari ku kiyanne guru ne kuni ku kara kusu ne, Moshiri shikkasbima utara kasu no ku pasere kusu ne na.

Suy, sinuma ari ku=kiyanne kur ne kuni ku=kar kusu ne, Mosir sikkaspima utar kasuno ku=pasere kusu ne na.


Samma pakno Shinuma gusu rampokiwen wa ku kore kusu ne, Orowa, ku ki uitaknup Shinuma gusu aatte kusu ne na.

Samma pakno Sinuma kusu ranpokiwen wa ku=kore kusu ne, Orowa, ku=ki uytaknup Sinuma kusu aatte kusu ne na.


Shinuma koro santek otusashuishiri pakno an kuni ku kara, Shinuma amset anak ne kando toho nei no an kusu ne na.

Sinuma kor santek otu sasuysir pakno an kuni ku=kar, Sinuma amset anakne kanto toho néno an kusu ne na.


Shinuma koro poho utara ku ashte tuitak emaka wa Ku esanniyop otta apkash shomoki yak ne;

Sinuma kor poho utar ku=aste tuytak emaka wa Ku esanniyop or ta apkas somo ki yakne;


Shui, ku ki ipawetenge otereke wa Ku sange ikashpaotte shikkashima shomoki chiki:

Suy, ku=ki ipawetenke oterke wa Ku=sanke ikaspaotte sikkasima somo ki ciki:


Yakun, kuwa ani nei ohaitap ku pakashnu, Shirikikbe ani koro wen-buri pakashnu kusu ne na.

Yakun, kuwa ani ne ohaytap ku=pakasnu, Shirikikbe ani kor wen-puri pakasnu kusu ne na.


Koroka, ku koro rampoken obitta nei guru orowa no ku kouk shomoki, Orowa, ku sonep anak ne isam shomoki kusu ne na.

Korka, ku=kor ranpoken opitta ne kur oro wano ku=kouk somo ki, Orowa, ku sonep anakne isam somo ki kusu ne na.


Ku ki uitaknup ku ehaita shomoki Orowa, ku paro wano oashin itak itasare shomoki kusu ne na.

Ku=ki uytaknup ku=ehayta somo ki Orowa, ku=paro wano oasin itak itasare somo ki kusu ne na.


Ku ashkanne ambe ani shinepe shiyuppa no ku ekambakte nisa; Dabid orota shunge ku ye shomoki kusu ne;

Ku=askanne anpe ani sinep siyuppa no ku ekanpakte nisa; Dabid oro ta sunke ku=ye somo ki kusu ne;


Shinuma koro san-ikiri otusashuishiri pakno an, Tokap chup korachi shinuma amset en kotchaketa an kusu ne na.

Sinuma kor san-ikiri otu sasuysir pakno an, Tokap cup koraci sinuma amset en=kotcake ta an kusu ne na.


Kunne chup nei no otusashuishiri pakno aatte, Ikipniukesh paweteshu ki guru nei no kando otta an ruwe ne kusu ne na. [Sera.]

Kunne cup néno otu sasuysir pakno aatte, Ikipniukesh pawetesu ki kur néno kanto or ta an ruwe ne kusu ne na. [Sera.]


Koroka, Aokai anak ne emaka wa osura nisa, E koro kashiaota guru koirushka nisa ruwe ne.

Korka, Aokay anakne emaka wa osura nisa, E=kor kasiaota kur koyruska nisa ruwe ne.


Aokai anak ne E koro uitek guru koro uitaknup etunne: Toitoi pakno shinuma koro sapa-umbe akoatcha nisa ruwe ne.

Aokay anakne E=kor uytek kur kor uytaknup etunne: Toytoy pakno sinuma kor sapa-un pe a=koatca nisa ruwe ne.


Obitta no okai shinuma koro ankura Aokai hokushte nisa; Shinuma koro okirashnu chashi wende nisa ruwe ne.

Opittano okay sinuma kor ankura Aokay hokuste nisa; Sinuma kor okirasnu casi wente nisa ruwe ne.


Nei ru kari paye obitta no okai utara shinuma wende: Aota un utara gusu aeyainikoroshmap ne nisa.

Ne ru kari paye opittano okay utar sinuma wente: A=o ta un utar kusu aeyaynikorosmap ne nisa.


Aokai anak ne shinuma epokba utara koro shimon teke riknare nisa, Obitta no okai Shinuma epokba utara nupetnere nisa ruwe ne na.

Aokay anakne sinuma epokpa utar kor simon teke riknare nisa, Opittano okay Sinuma epokpa utar nupetnere nisa ruwe ne na.


Ruwe newa, shinuma koro rangetam ibehe chawaugere, Tumi an ita shomo shinuma rametokte nisa ruwe ne.

Ruwe newa, sinuma kor ranke tam ipehe cawawkere, Tumi an hi ta somo sinuma rametokte nisa ruwe ne.


Aokai anak ne shinuma koro nupeki-hi ushka, Orowa, shiri kata shinuma amset hokushte nisa ruwe ne na.

Aokay anakne sinuma kor nupeki hi uska, Orowa, siri kata sinuma amset hokuste nisa ruwe ne na.


Shinuma shukup tuika Aokai taknere nisa: Yainikoroshmap ani shinuma kamure nisa ruwe ne. [Sera.]

Sinuma sukup tuyka Aokay taknere nisa: Yainikoroshmap ani sinuma kamure nisa ruwe ne. [Sera.]


Aa Ehoba, hembara pakno, ramma pakno E yainuina kusu ne ya? Abe korachi E koro kinrakarape paraparase ruwe he an?

Aa Ehoba, henpara pakno, ramma pakno E yaynuyna kusu ne ya? Ape koraci E=kor kinrakarape parparse ruwe he an?


Aa, ku an kuni pakihi anak ne hemanda takne ya kuni eshkarun wa en kore: Nep raka isambe gusu Aokai anak ne obitta no okai ainu poho utara kara ya?

Aa, ku=an kuni pakihi anakne hemanta takne ya kuni eskarun wa en=kore: Nep raka i=sanpe kusu Aokay anakne opittano okay aynu poho utar kar ya?


Shiknu wa shomo rai kuni guru nen ne ruwe he an? Shio teke wano kon ramat ohaitare guru anak ne inan guru ne ya? [Sera.]

Siknu wa somo ray kuni kur nen ne ruwe he an? Sio teke wano kor ramat ohaytare kur anakne inan kur ne ya? [Sera.]


Aa Utarapa, sonep E ki wa Dabid otta shiyuppa no ekambakte Etoko an E koro rampoken hunakta an ruwe he an?

Aa Utarpa, sonep E ki wa Dabid or ta siyuppa no ekanpakte Etoko an E=kor ranpoken hunak ta an ruwe he an?


Aa Utarapa, e koro uitek utara ayainikoroshmare ambe eshkarun; Inne no okai uirup korope ku upshorota an a-hi sekoro eshkarun wa en kore;

Aa Utarpa, e=kor uytek utar ayaynikorosmare anpe eskarun; Inne no okay uyrup kor pe ku=upsor ta an a hi sekor eskarun wa en=kore;


Aa Ehoba, nei ambe ani E epokba utara aeyainikoroshmarere, Nei ambe ani nei utara anak ne E koro kashiaotap yainikoroshmare nisa ruwe ne.

Aa Ehoba, ne anpe ani E epokpa utar aeyaynikorosmarere, Ne anpe ani ne utar anakne E=kor kasiaotap yaynikorosmare nisa ruwe ne.


Ramma pakno Ehoba anak ne anunuke ne. Amen, shui, Amen.

Ramma pakno Ehoba anakne a=nunuke ne. Amen, suy, Amen.


UTARAPA, Aokai anak ne shashuishiri wano Chikoro oshiroma-i E ne nisa ruwe ne.

Utarpa, Aokay anakne sasuysir wano Ci=kor osiroma hi E ne nisa ruwe ne.


Nupuri ahetukure etokota, Toitoi newa moshiri newa kara etokota Shashuishiri wano shashuishiri pakno an Kamui E ne ruwe ne.

Nupuri ahetukure etoko ta, Toytoy newa mosir newa kar etoko ta Sasuysir wano sasuysir pakno an Kamuy E ne ruwe ne.


Aokai anak ne ainu koponchi orun hoshipire kusu ne; Utara poho, hoshippa yan, ari an itak ani E ye nisa ruwe ne.

Aokay anakne aynu koponci orun hosipire kusu ne; Utar poho, hosippa yan, ari an itak ani E ye nisa ruwe ne.


E shik-samata wan ili paha anak ne, Aokere numan ukorachi ne, Anchikara ta an shiure korachi ne ruwe ne.

E sik-sama ta wan ili paha anakne, A=okere numan ukoraci ne, Ancikar ta an siwre koraci ne ruwe ne.


Aokai anak ne pesambe ani korachi nei utara isamka; Mokoro wa okaibe korachi ne: Kunneiwano hetuku mun ukoheraye ne;

Aokay anakne pesanpe ani koraci ne utar isamka; Mokor wa okaype koraci ne: Kunneywano hetuku mun ukoheraye ne;


Kunneiwano nei ambe shipiraspa wa shukup; Onuman ta aotuye wa shumumge ruwe ne.

Kunneywano ne anpe sipiraspa wa sukup; Onuman ta a=otuye wa sumumke ruwe ne.


Aokai un koirushka gusu a un isamka, Uni koirushka gusu chi utara chiukopoye ruwe ne gusu ne na.

Aokay un koyruska kusu a un isamka, Uni koyruska kusu ci utar ci=wkopoye ruwe ne kusu ne na.


Aokai anak ne chikoro wen-buri E kotchaketa ande, Chi ki nuina na okai katpak E shik-samata aande nisa ruwe ne.

Aokay anakne ci=kor wen-puri E kotcake ta ante, Ci ki nuyna na okay katpak E sik-sama ta a=ante nisa ruwe ne.


Aokai un koirushka rapoketa chi ishu ash kuni toho isam: Shine heise hum korachi chikoro paha aokere na.

Aokay un koyruska rapoketa ci i=su as kuni toho isam: Sine hese hum koraci ci=kor paha a=okere na.


Chi shiknu ash kuni paha un to anak ne wan pa ikashima re hotne pa ne ruwe ne, Orowa, okirashnu wa gusu poka ine hotne pa pakno an ruwe ne; Yakka, nei okirashnu-i anak patek irarabe newa wenbe ne ruwe ne, Tunashino nei ambe nin wa chi paye ash wa isam ruwe ne gusu ne na.

Ci siknu as kuni paha un to anakne wan pa ikasma re hotne pa ne ruwe ne, Orowa, okirasnu wa kusu poka ine hotne pa pakno an ruwe ne; Yakka, ne okirasnu hi anak patek irara p newa wenpe ne ruwe ne, Tunasno ne anpe nin wa ci paye as wa isam ruwe ne kusu ne na.


E koro kinrakara kiroro eraman guru nen ne ruwe? E ko-oripak kuni gusu an irushka-i eraman guru nen ne ruwe he an?

E=kor kinrakar kiroro eraman kur nen ne ruwe? E ko-oripak kuni kusu an iruska hi eraman kur nen ne ruwe he an?


Wayashnu keutum chi koro kuni ne, Chi shiknu ash kuni toho pishki kuni gusu un epakashnu wa un kore.

Wayasnu kewtum ci kor kuni ne, Ci siknu as kuni toho piski kuni kusu un epakasnu wa un kore.


Aa Ehoba, hoshipi wa ikore; hembara pakno ruwe? E koro uitek utara gusu koingara wa un kore.

Aa Ehoba, hosipi wa ikore; henpara pakno ruwe? E=kor uytek utar kusu koinkar wa un kore.


Chi shiknu ash toho ebitta chi yaikopuntek wa nupetne ash kuni gusu, Nekon ka newa, E koro rampoken ani iramushinnere wa un kore.

Ci siknu as toho epitta ci yaykopuntek wa nupetne as kuni kusu, Nekon ka newa, E=kor ranpoken ani iramusinnere wa un kore.


Otta un shirikirapte toho newa Otta wenbe chi nukara ash paha newa esanniyo wa un yaikopuntekte wa un kore.

Or ta un sirkirapte toho newa Or ta wenpe ci nukar as paha newa esanniyo wa un yaykopuntekte wa un kore.


E ki ikip E koro uitek utara otta nukare, Nei utara koro poho otta E koro nupeki sange wa un kore.

E ki iki p E=kor uytek utar or ta nukare, Ne utar kor poho or ta E=kor nupeki sanke wa un kore.


Orowa, chikoro Ehoba ne Kamui koro aekiroro an-hi un otta anro: Teke ani chi ki ikip un otta ashte wa un kore; Ruwe newa, teke ani chi ki ikip un gusu ashte wa un kore.

Orowa, ci=kor Ehoba ne Kamuy kor aekiroro an hi un or ta an ro: Teke ani ci ki iki p un or ta aste wa un kore; Ruwe newa, teke ani ci ki iki p un kusu aste wa un kore.


IYOTTA Rikunbe koro anuina ushiketa oshiroma gurʼanak ne Nep ne yakka ki eashkai Kamui sempiriketa an kusu ne.

Iyotta Rikunbe kor a=nuyna uske ta osiroma kur anakne Nep ne yakka ki easkay Kamuy senpirke ta an kusu ne.


Ehoba anak ne ku numne ushike ne, ku goro chashi ne; Otta ku eyaikopashte ku goro Kamui ne sekoro Shinuma gusu ku itak.

Ehoba anakne ku numne usike ne, ku=kor casi ne; Or ta ku=e=yaykopaste ku=kor Kamuy ne sekor Sinuma kusu ku=itak.


Chikap koiki guru koro kutek orowa no hemhem, Shui, isamka kuni koturuse tashum orowa no hemhem en ohaitare kusu ne.

Cikap koyki kur kor kutek oro wano hemhem, Suy, isamka kuni koturse tasum oro wano hemhem en ohaytare kusu ne.


Shinuma anak ne koro tekkup ani e kamure, Shinuma koro tekkup choropoketa Aokai anak ne yainuina kusu ne: Shinuma koro sonep anak ne tamkikhumbe newa kashikewe ambe ne ruwe ne.

Sinuma anakne kor tekkup ani e kamure, Sinuma kor tekkup corpoke ta Aokay anakne yaynuyna kusu ne: Sinuma kor sonep anakne tamkikhunpe newa kasikewe anpe ne ruwe ne.


Anchikarata an ashitomap gusu hemhem, Tokap-to ta ahopumbare ai gusu hemhem shomo e koishitoma;

Ancikar ta an asitomap kusu hemhem, Tokap-to ta a=hopunpare ay kusu hemhem somo e koysitoma;


Shui, kunne an ita apkash koturuse tashum gusu hemhem, To noshiketa ushtekka kuni isamka ambe hemhem shomo e koishitoma kusu ne na.

Suy, kunne an hi ta apkas koturse tasum kusu hemhem, To noske ta ustekka kuni isamka anpe hemhem somo e koysitoma kusu ne na.


E tek-samata ashikne shine wan hotne niu hachiripa, E koro shimon-tek samata wan ashikne shine wan hot hachiripa kusu ne a koroka, E orun nei ambe ehange no ek shomoki kusu ne na.

E tek-sama ta asikne sine wan hotne niw haciripa, E=kor simon-teksama ta wan asikne sine wan hot haciripa kusu ne a korka, E orun ne anpe ehanke no ek somo ki kusu ne na.


Ouse e shikihi ani aokai ingara wa, Wen guru gusu an pummaha nukara kusu ne na.

Owse e sikihi ani aokay inkar wa, Wenkur kusu an pummaha nukar kusu ne na.


Inambe gusu ne yakun, Aa Ehoba, Aokai anak ne ku goro numne ushi E ne! Iyotta Rikun ushike ani E koro oshiroma-i ne kuni E kara;

Inanpe kusu ne yakun, Aa Ehoba, Aokay anakne ku=kor numne usi E ne! Iyotta Rikun usike ani E=kor osiroma hi ne kuni E kar;


Aokai epeka wenbe shomo hetuku, E koro kashi orun koturuse tashum shomo ehange no ek kusu ne na.

Aokay epeka wenpe somo hetuku, E=kor kasi orun koturse tasum somo ehanke no ek kusu ne na.


Inambe gusu ne yakun, obitta no okai apkash ruhu otta E ash kuni ne, Shinuma anak ne koro hauturunbe kashpaotte kusu ne.

Inanpe kusu ne yakun, opittano okay apkas ruhu or ta E as kuni ne, Sinuma anakne kor hawturunpe kaspaotte kusu ne.


A koro kemaha iteki shuma eokte kuni ne, Koro teke kata E punire kusu ne na.

A kor kemaha iteki suma eokte kuni ne, Kor teke kata E punire kusu ne na.


Aokai anak ne shishi newa kinashutunbe kata otereke: Upeure shishi newa okokko kata otettereke kusu ne na.

Aokay anakne sisi newa kinasutunpe kata oterke: Upeure sisi newa okokko kata otetterke kusu ne na.


Shinuma anak ne en omap gusu, tambe gusu kuani ikashiobiuki kusu ne: Shinuma anak ne ku reihei eamkiri gusu, ri ushiketa ku ande kusu ne na.

Sinuma anakne en=omap kusu, tanpe kusu kuani i=kasiopiwki kusu ne: Sinuma anakne ku=rehe e=amkir kusu, ri uske ta ku=ante kusu ne na.


Shinuma en konishuk, aige, orun ese itak ku ki kusu ne; Yairamhekomo ita kuani shinuma tura no ku an: Kuani shinuma ohaitare wa ko-oripakte kusu ne na.

Sinuma en konisuk, ayke, orun ese itak ku=ki kusu ne; Yairamhekomo hi ta kuani sinuma turano ku=an: Kuani sinuma ohaytare wa ko-oripakte kusu ne na.


Ohonno kuani shinuma shiknure wa eramushinnere, Orowa, ku koro kashiobiuki ambe nukare kusu ne na.

Ohonno kuani sinuma siknure wa eramusinnere, Orowa, ku=kor kasiopiwki anpe nukare kusu ne na.


Iyohaichish, Shini toho gusu an shinotcha.


EHOBA koyaiiraige ambe anak ne, Aa Iyotta Rikunbe, E reihei orun iramye an shinotcha ki-hi anak pirika ruwe ne na:

EHOBA koyayirayke anpe anakne, Aa Iyotta Rikunbe, E rehe orun iramye an sinotcaki hi anak pirka ruwe ne na:


Kunneiwano E sange omap-an-ramuhauge-hi atte, Kes anchikara ta E koro sonep assuru ashte-hi,

Kunneywano E sanke omap-an-ramuhawke hi atte, Kes ancikar ta E=kor sonep assuru aste hi,


Wan ka omap newa arektep ani; Koto newa mayun hawe ani nei no ki-hi anak ne pirika ruwe ne na.

Wan ka omap newa arektep ani; Koto newa may un hawe ani néno ki hi anakne pirka ruwe ne na.


Aa Ehoba, Aokai anak ne E ki ikip ani en nupetnere nisa: E tekehe iki ikip gusu ku yaiomonnure kusu ne na.

Aa Ehoba, Aokay anakne E ki iki p ani en nupetnere nisa: E tekehe iki iki p kusu ku=yayomonnure kusu ne na.


Aa Ehoba, E ki ikip hemanda poro! E ki ramepakari-hi anak ne shiri ooho ruwe ne.

Aa Ehoba, E ki iki p hemanta poro! E ki ramepakari hi anakne siri ooho ruwe ne.


Chikoikip nepkoro an ainu anak ne erampeutek; Ramat-sak guru ka tambe eramushkare ruwe ne.

Cikoykip nepkor an aynu anakne eranpewtek; Ramat-sak kur ka tanpe eramuskare ruwe ne.


Wen utara anak ne kina nei no hetukba ita, Irarape ikichi utara obitta shipiraspa ita, Nei utara ramma pakno aisamka kusu ne na:

Wen utar anakne kina néno hetukpa hi ta, Irara p ikici utar opitta sipiraspa hi ta, Ne utar ramma pakno a=ysamka kusu ne na:


Koroka, Aokai, aa Ehoba, ramma pakno ri ushiketa an ruwe ne.

Korka, Aokay, aa Ehoba, ramma pakno ri uske ta an ruwe ne.


Aa Ehoba, kerai, E epokba utara, Kerai, e epokba utara aisamka kusu ne; Irarape ikichi utara obitta shitchari kusu ne na.

Aa Ehoba, keray, E epokpa utar, Keray, e epokpa utar a=ysamka kusu ne; Irara p ikici utar opitta sitcari kusu ne na.


Koroka, Aokai anak ne niwen beko nei no ku goro kirawe punire nisa: Ashiri shum ani a en kashiaota nisa ruwe ne.

Korka, Aokay anakne niwen peko néno ku=kor kiraw punire nisa: A=siri sum ani a en kasiaota nisa ruwe ne.


En yongororo utara otta aki rusuibe hetuku a-i ku shiki-hi nukan nisa, Hopumba wa en epokba wenbe ikichi utara otta aki rusuibe hetuku a-i ku kisaraha nu nisa ruwe ne.

En=yonkororo utar or ta aki rusuy pe hetuku a hi ku=siki hi nukar nisa, Hopunpa wa en epokpa wenpe ikici utar or ta aki rusuy pe hetuku a hi ku=kisaraha nu nisa ruwe ne.


Oupeka utara anak ne shuro chi kuni nei no shipirasa: Rebanon ta okai kokaku chikuni korachi shukup kusu ne na.

Owpeka utar anakne suro ci kuni néno sipirasa: Rebanon ta okay kokaku cikuni koraci sukup kusu ne na.


Ehoba kot chisei ta aetoita utara anak ne Kamui koro tumbu ta shipiraspa kusu ne.

Ehoba kot cise ta aetoyta utar anakne Kamuy kor tumpu ta sipiraspa kusu ne.


Onne yakka ibehe hetukure; Fukinani an wa pe eshik kusu ne

Onne yakka ipehe hetukure; Fukinani an wa pe esik kusu ne


Tambe anak Ehoba oupeka nep sekoro assuru ashte kuni an ambe ne Shinuma anak ne ku goro watara ne, Shinuma otta oheugep isam ruwe ne na.

Tanpe anak Ehoba owpeka nep sekor assuru aste kuni an anpe ne Sinuma anakne ku=kor watara ne, Sinuma or ta ohewkep isam ruwe ne na.


EHOBA anak ne epungine, Shinuma nupeki ani yaitomchiure ruwe ne; Ehoba yaimire wa kiroro ani kut kon nisa ruwe ne: Moshiri ne yakka aashte wa shimoimoigere eaikap ruwe ne.

EHOBA anakne epunkine, Sinuma nupeki ani yaytomciwre ruwe ne; Ehoba yaymire wa kiroro ani kut kor nisa ruwe ne: Mosir ne yakka a=aste wa simoymoykere eaykap ruwe ne.


Ehshkotoi wano E koro amset aatte: Otusashuishiri wano an Kamui E ne ruwe ne.

ehskotoy wano E=kor amset aatte: Otu sasuysir wano an Kamuy E ne ruwe ne.


Aa Ehoba, pesambe anak ne hopuni, Pesambe anak koro hawe ashte; Pesambe koro liri punire ruwe ne.

Aa Ehoba, pesanpe anakne hopuni, Pesambe anak kor hawe aste; Pesambe kor liri punire ruwe ne.


Inne wakka koro hawe kasu no A tui sash buna kasu no Rikun Ehoba anak ne kiroro-ashnu ruwe ne.

Inne wakka kor hawe kasuno A tuy sas pun kasuno Rikun Ehoba anakne kiroro-asnu ruwe ne.


E ki ekambaktep anak ne shi no tumashnui ne: E kora kenru gusu ashkanne-hi anak ne, Aa Ehoba, ramma pakno an kuni upakbe ne ruwe ne.

E ki ekanpaktep anakne sino tumasnuy ne: E=kor kenru kusu askanne hi anakne, Aa Ehoba, ramma pakno an kuni upakpe ne ruwe ne.


AA ikemnu ki Kamui ne Ehoba, Ikemnu ki kuni Kamui, pekere atte wa en kore.

Aa ikemnu ki Kamuy ne Ehoba, Ikemnu ki kuni Kamuy, peker atte wa en=kore.


Moshiri koipiship, yaihopunire; Pakesara utara otta uk kuni iwai kore yan.

Mosir koypisip, yayhopunire; Pakesara utar or ta uk kuni iway kore yan.


Aa Ehoba, wen utara hembara pakno, Hembara pakno wen utara annokara ki?

Aa Ehoba, wen utar henpara pakno, Henpara pakno wen utar annokar ki?


Nei utara parorui wa pakesara itak ki: Irarape ikichi utara obitta yaiomonnure ruwe ne.

Ne utar paroruy wa pakesara itak ki: Irara p ikici utar opitta yayomonnure ruwe ne.


Aa Ehoba, nei utara anak ne E koro utara humne no pereke, E koro eikeshkoro utara shirikirapte ruwe ne.

Aa Ehoba, ne utar anakne E=kor utar humne no perke, E=kor eykeskoro utar sirkirapte ruwe ne.


Nei utara anak ne shiyompiyara shiwentep newa oya guru newa ronnu, Orowa, eshikop-sak utara keweuk ruwe ne.

Ne utar anakne siyonpiyar siwentep newa oya kur newa ronnu, Orowa, esikop-sak utar keweuk ruwe ne.


Yah shomo nukara kusu ne, Yakob koro Kamui anak ne esanniyo shomoki ruwe ne sekoro itak.

Yah somo nukar kusu ne, Yakob kor Kamuy anakne esanniyo somo ki ruwe ne sekor itak.


Utara tumta okai chikoikip-ramkoro utara ramepakari yan? Echi haita utara hembara ta echi wayashnu ne ruwe he an?

Utar tum ta okay cikoykip-ramkor utar ramepakari yan? Eci=hayta utar henpara ta eci=wayasnu ne ruwe he an?


Kisaraha kara Kamui anak ne shomo nu ruwe he an? Shikihi kara Kamui shomo nukara ruwe he an?

Kisaraha kar Kamuy anakne somo nu ruwe he an? Sikihi kar Kamuy somo nukar ruwe he an?


Moshiri uirup utara epakashnu Kamui anak ne pakashnu shomoki kusu ne ya? Shinuma anak ne oramushbe ainu otta epakashnu ruwe ne.

Mosir uyrup utar epakasnu Kamuy anakne pakasnu somo ki kusu ne ya? Sinuma anakne oramuspe aynu or ta epakasnu ruwe ne.


Ehoba anak ne ainu koro oshkep eraman, Ouse heisepa ne ambe ne ruwe ne gusu ne na.

Ehoba anakne aynu kor oskep eraman, Owse heysepa ne anpe ne ruwe ne kusu ne na.


Aa Yah, Aokai shirikik guru newa, E koro ikashpaotte epakashnu guru anak ne anunuke ne ruwe ne;

Aa Yah, Aokay sirkik kur newa, E=kor ikaspaotte epakasnu kur anakne a=nunuke ne ruwe ne;


Aokai anak ne wenbe an toho ta, Wen guru gusu shui ahori pakno shinire ruwe ne gusu ne na.

Aokay anakne wenpe an toho ta, Wenkur kusu suy a=hori pakno sinire ruwe ne kusu ne na.


Inambe gusu ne yakun, Ehoba anak ne koro utara shomo emakba, Koro eikeshkoro utara osurupa shomoki kusu ne gusu ne na.

Inanpe kusu ne yakun, Ehoba anakne kor utar somo emakpa, Kor eykeskoro utar osurpa somo ki kusu ne kusu ne na.


Shui, aesanniyo ambe anak ne oupekap ne aki: Orowa, obitta no okai keutum oupeka utara nei ambe oshkoni kusu ne.

Suy, a=esanniyo anpe anakne owpekap ne aki: Orowa, opittano okay kewtum owpeka utar ne anpe oskoni kusu ne.


Irarabe ikichi utara epeka no en gusu hopumba guru inan guru ne ya? Wenbe ikichi utara epeka no en gusu roshki guru nen ne ruwe?

Irara p ikici utar epeka no en kusu hopunpa kur inan kur ne ya? Wenpe ikici utar epeka no en kusu roski kur nen ne ruwe?


Ehoba anak ne en kaobiuki shomoki a yakun, Ku ramat anak ne chashnu no mo no oshiroma ruwe ne na.

Ehoba anakne en kaopiwki somo ki a yakun, Ku=ramat anakne casnu no mo no osiroma ruwe ne na.


Ku chikiri anak ne oshitteshu ruwe ne sekoro ku itak ita, Aa Ehoba, E koro rampoken en nitata nisa ruwe ne.

Ku=cikiri anakne osittesu ruwe ne sekor ku=itak hi ta, Aa Ehoba, E=kor ranpoken en=nitata nisa ruwe ne.


En oshiketa inne no okai utumashi ambe an ita anak ne E ki omaoma ambe ku ramat nupetnere nisa ruwe ne.

En=oske ta inne no okay utumasi anpe an hi ta anakne E ki omaoma anpe ku=ramat nupetnere nisa ruwe ne.


Ipawetenge wa irarape kara, Wenbe koro amset E tura no an kusu ne ya?

Ipawetenke wa irara p kar, Wenpe kor amset E turano an kusu ne ya?


Nei utara anak ne oupeka utara kon ramat gusu uwekarapa, Orowa, turu-sak kem akokatpakte ruwe ne.

Ne utar anakne owpeka utar kor ramat kusu uekarpa, Orowa, tur-sak kem akokatpakte ruwe ne.


Koroka, Ehoba anak ne ku goro ri chashi ne; Kamui anak ku numne kuni Watara ne ruwe ne.

Korka, Ehoba anakne ku=kor ri casi ne; Kamuy anak ku numne kuni Watara ne ruwe ne.


Orowa, Shinuma anak ne nei utara kashi yaikota koro irarape kash-omare nisa, Aige, yaikota iki wenbe ki rapoketa Shinuma otuye kusu ne; Chikoro Kamui ne Ehoba anak ne nei utara otuye kusu ne na.

Orowa, Sinuma anakne ne utar kasi yaykota kor irara p kas-omare nisa, Ayke, yaykota iki wenpe ki rapoketa Sinuma otuye kusu ne; Ci=kor Kamuy ne Ehoba anakne ne utar otuye kusu ne na.


HETAK, araki wa Ehoba otta shinotcha ki: Un Kashiobiuki Watara otta nupetne hau ashtero.

Hetak, arki wa Ehoba or ta sinotcaki: Un Kasiopiwki Watara or ta nupetne haw astero.


Yaiiraige koro Shinuma tek-samata araki, Iyohaichish ani Shinuma otta nupetne hau ashtero.

Yayirayke kor Sinuma tek-sama ta arki, Iyohaycis ani Sinuma or ta nupetne haw astero.


Ehoba anak ne pase Kamui ne, Obitta no okai Kamui kasu no poro esapanep ne gusu ne na.

Ehoba anakne pase Kamuy ne, Opittano okay Kamuy kasuno poro e=sapanep ne kusu ne na.


Moshiri ooho-i Shinuma parateke otta an; Nupuri ri-hi ne yakka Shinuma korobe ne.

Mosir ooho hi Sinuma paratek or ta an; Nupuri ri hi ne yakka Sinuma kor pe ne.


Atui anak ne Shinuma korobe ne, Shinuma karabe ne; Shinuma teke anak ne sat toi kan nisa ruwe ne.

Atuy anakne Sinuma kor pe ne, Sinuma kar pe ne; Sinuma teke anakne sat toy kan nisa ruwe ne.


Hetak, araki wa ongami hine hepokiki Un kara Ehoba kotchaketa kokkaerok yanro:

Hetak, arki wa onkami hine hepokiki Un kar Ehoba kotcake ta kokkaerok yanro:


Shinuma anak ne chikoro Kamui ne, Chi utara anak Shinuma koro areshpa utara chi ne, koro teke un hitsuji chi ne ruwe ne gusu ne na.

Sinuma anakne ci=kor Kamuy ne, Ci utar anak Sinuma kor a=respa utar ci ne, kor teke un hitsuji ci ne ruwe ne kusu ne na.


Aa, tanto Shinuma koro hau echi nu chiki humi! Meriba ta hene, nup ta okai Massa toho ta hene korachi,

Aa, tanto Sinuma kor haw eci=nu ciki humi! Meriba ta hene, nup ta okay Massa toho ta hene koraci,


Iteki echi keutum nishtere yan: Nei ita echi shinrit utara En koramnukan nisa;

Iteki eci=kewtum nistere yan: Ne hi ta eci=sinrit utar En=koramnukar nisa;


En koramnukara wa Ku ki ikip nukan nisa ruwe ne. Tu hotne pa uturuta nei ainu ikiri gusu ku eyaisambepokash hine,

En=koramnukar wa Ku=ki iki p nukar nisa ruwe ne. Tu hotne pa utur ta ne aynu ikiri kusu ku eyaysanpepokas hine,


Ene itak-hi:— Keutum ta ohaitap ki utara ne, Ku kan ruhu erampeutek utara ne ruwe ne: Tambe gusu, nei utara Ku shini-i otta ahup shomoki, Sekoro, Ku irushka wa shiyuppa no Ku ye nisa ruwe ne na.

Ene itak hi:— Kewtum ta ohaytap ki utar ne, Ku=kan ruhu eranpewtek utar ne ruwe ne: Tanpe kusu, ne utar Ku=sini hi or ta ahup somo ki, Sekor, Ku=iruska wa siyuppa no Ku=ye nisa ruwe ne na.


ASHIRI shinotcha ani Ehoba otta ko-shinotcha-ki yan: Moshirʼebitta Ehoba orun ko-shinotcha-ki yan.

A=siri sinotca ani Ehoba or ta ko-sinotca-ki yan: Mosir epitta Ehoba orun ko-sinotca-ki yan.


Ehoba otta ko-shinotcha-ki yan, Shinuma kon reihei nunuke yan; Kesto Shinuma ki kashiobiuki ambe ashte yan.

Ehoba or ta ko-sinotca-ki yan, Sinuma kor rehe nunuke yan; Kesto Sinuma ki kasiopiwki anpe aste yan.


Moshiri uirup tumugeta Shinuma koro nupeki nure, Utara tumta Shinuma ki iyokunnure ikip ashte yan.

Mosir uyrup tumke ta Sinuma kor nupeki nure, Utar tum ta Sinuma ki iyokunnure iki p aste yan.


Inambe gusu ne yakun, Ehoba anak ne pase wa poron no airamye kuni ambe ne: Obitta no okai Kamui kasu no akoishitoma kunip ne ruwe ne.

Inanpe kusu ne yakun, Ehoba anakne pase wa poronno a=yramye kuni anpe ne: Opittano okay Kamuy kasuno a=koysitoma kunip ne ruwe ne.


Inambe gusu ne yakun, utara koro obitta no okai Kamui anak ne isambe nep ruwe ne: Koroka, Ehoba anak kando kara Kamui ne ruwe ne na.

Inanpe kusu ne yakun, utar kor opittano okay Kamuy anakne i=sanpe nep ruwe ne: Korka, Ehoba anak kanto kar Kamuy ne ruwe ne na.


Shinuma tek-samata aeoripakbe newa arakuru an: Kiroro newa shiretokbe Shinuma koro ashkanne ushiketa okai ruwe ne.

Sinuma tek-sama ta aeoripakpe newa a=rakur an: Kiroro newa siretokpe Sinuma kor askanne uske ta okay ruwe ne.


Utara iriwak utara Ehoba otta kore, Nupeki newa aeoripakbe Ehoba otta kore yan.

Utar irwak utar Ehoba or ta kore, Nupeki newa aeoripakpe Ehoba or ta kore yan.


Koro reihei gusu an kuni nupeki Ehoba orun kore: Ayangep koro wa Shinuma koro kenru orun ahup yan.

Kor rehe kusu an kuni nupeki Ehoba orun kore: Ayangep kor wa Sinuma kor kenru orun ahup yan.


Aa, Ashkanne chitomtep koro wa Ehoba ko-ongami yan, Moshirʼebitta Shinuma tek-samata tusushke yan.

Aa, Askanne citomtep kor wa Ehoba ko-onkami yan, Mosir epitta Sinuma tek-sama ta tususke yan.


Moshiri uirup utara ene ye-hi:— Ehoba esapane korʼan: Moimoige eaikap kuni ne moshiri aashte wa an: Shinuma anak ne oupeka no utara koipishi kusu ne na.

Mosir uyrup utar ene ye hi:— Ehoba esapane kor an: Moymoyke eaykap kuni ne mosir a=aste wa an: Sinuma anakne owpekano utar koypisi kusu ne na.


Kando yaikopuntek yan, toitoi nupetne yan; Atui newa nei eshikbe newa humi ashte yan.

Kanto yaykopuntek yan, toytoy nupetne yan; Atuy newa ne esik pe newa humi aste yan.


Nup newa otta okaibe obitta ramuritetke yan; Nitai otta obitta no okai chikuni nupetne wa shinotcha ki yan;

Nup newa or ta okaype opitta ramuritetke yan; Nitay or ta opittano okay cikuni nupetne wa sinotcaki yan;


Shinuma ek gusu, Ehoba kotchaketa ki yan; Moshiri koipishi gusu Shinuma ek ruwe ne: Shinuma oupeka no moshiri koipishi kusu ne, Son no ambe ani uirup utara koipishi kusu ne na.

Sinuma ek kusu, Ehoba kotcake ta ki yan; Mosir koypisi kusu Sinuma ek ruwe ne: Sinuma owpekano mosir koypisi kusu ne, Sonno anpe ani uyrup utar koypisi kusu ne na.


EHOBA epungine korʼan; toitoi nupetne yan; Inne no okai repun shiri yainuchattek yan.

EHOBA epunkine kor an; toytoy nupetne yan; Inne no okay repun siri yaynucattek yan.


Nishkuru newa kunne-i Shinuma okari an: Oupeka ambe newa aesanniyo ambe anak ne Shinuma koro amset asamaha ne ruwe ne.

Niskur newa kunne hi Sinuma okari an: Owpeka anpe newa a=esanniyo anpe anakne Sinuma kor amset asamaha ne ruwe ne.


Shinuma kotchaketa abe paye wa Shikapneka no okai Shinuma epokba utara uhuyeka ruwe ne.

Sinuma kotcake ta ape paye wa Sikapneka no okay Sinuma epokpa utar uhuyeka ruwe ne.


Shinuma koro imeru moshiri pekereka: Toitoi nukara wa tusushke nisa ruwe ne.

Sinuma kor imeru mosir pekereka: Toytoy nukar wa tususke nisa ruwe ne.


Ehoba an gusu huru anak ne ro korachi ru, Utarapa an gusu moshirʼebitta ru nisa ruwe ne na.

Ehoba an kusu hur anakne ro koraci ru, Utarpa an kusu mosir epitta ru nisa ruwe ne na.


Kando anak ne Shinuma koro oupeka ambe assuru ashte, Utara obitta Shinuma koro arakuru nukan nisa ruwe ne.

Kanto anakne Sinuma kor owpeka anpe assuru aste, Utar opitta Sinuma kor a=rakur nukar nisa ruwe ne.


Notakup ari akara nokaha otta yaishieiwangere utara newa, Potoki gusu yaiomonnure utara kane ayainikorosh-mare na: Obitta no okai Kamui, Shinuma ko ongami yan.

notakup ari a=kar nokaha or ta yaysieywankere utar newa, Potoki kusu yayomonnure utar kane ayaynikoros-mare na: Opittano okay Kamuy, Sinuma ko onkami yan.


Zion nu wa yainuchattek nisa, Orowa Yuda matnepo utara nupetne nisa ruwe ne; Aa Ehoba, E ki esanniyo ambe ne gusu ne na.

Zion nu wa yaynucattek nisa, Orowa Yuda matnepo utar nupetne nisa ruwe ne; Aa Ehoba, E ki esanniyo anpe ne kusu ne na.


Inambe gusu ne yakun, Aa Ehoba, Aokai anak ne toitoi ebitta kashiketa iyotta Rikunbe E ne: Obitta no okai Kamui kasu no Aokai anak ne apaserep E ne ruwe ne gusu ne na.

Inanpe kusu ne yakun, Aa Ehoba, Aokay anakne toytoy epitta kasike ta iyotta Rikunbe E ne: Opittano okay Kamuy kasuno Aokay anakne apaserep E ne ruwe ne kusu ne na.


Aa Ehoba ko-omap echi utara obitta wenbe etunne yan: Shinuma anak ne koro Ashkanne utara kon ramat koshiratki; Wen utara koro teke wano nei utara ohaitare ruwe ne.

Aa Ehoba ko-omap eci utar opitta wenpe etunne yan: Sinuma anakne kor Askanne utar kor ramat kosiratki; Wen utar kor teke wano ne utar ohaytare ruwe ne.


Pekere anak ne oupeka utara gusu aetoita wa an, Orowa, yainuchattek ambe anak ne keutum oupeka utara gusu aande wa an ruwe ne.

Peker anakne owpeka utar kusu aetoyta wa an, Orowa, yaynucattek anpe anakne kewtum owpeka utar kusu a=ante wa an ruwe ne.


Oupeka wa okai echi utara, Ehoba gusu yainuchattek yan; Aige, Shinuma koro Ashkanne reihei orun koyaiiraige yan.

Owpeka wa okay eci utar, Ehoba kusu yaynucattek yan; Ayke, Sinuma kor Askanne rehe orun koyayirayke yan.


ASHIRI shinotcha ani Ehoba otta shinotcha ki; Aoyamoktep ki nisa ruwe ne gusu ne na: Koro shimon teke, koro Ashkanne amunin ani Shinuma gusu kashiobiuki ambe ki nisa ruwe ne na.

A=siri sinotca ani Ehoba or ta sinotcaki; Aoyamoktep ki nisa ruwe ne kusu ne na: Kor simon teke, kor Askanne amunin ani Sinuma kusu kasiopiwki anpe ki nisa ruwe ne na.


Ehoba anak ne koro kashiobiuki-i assuru ashte: Koro oupeka-i ingi moshirʼun utara otta nukare nisa ruwe ne.

Ehoba anakne kor kasiopiwki hi assuru aste: Kor owpeka hi inki mosir un utar or ta nukare nisa ruwe ne.


Israeru chisei un utara eshkarun gusu son-i newa erampoken ki ruwe ne: Moshiripa pakno moshirigesh pakno obitta chikoro Kamui kashiobiuki-i nukan nisa ruwe ne na.

Israeru cise un utar eskarun kusu son hi newa eranpoken ki ruwe ne: Mosirpa pakno mosirkes pakno opitta ci=kor Kamuy kasiopiwki hi nukar nisa ruwe ne na.


Ingi moshiri obitta Ehoba otta nupetne hau sange yan; Nupetne wa gusu shinotcha ki, ruwe un, Kamui iramye an shinotcha ki yan.

Inki mosir opitta Ehoba or ta nupetne haw sanke yan; Nupetne wa kusu sinotcaki, ruwe un, Kamuy iramye an sinotcaki yan.


Koto rekte wa Ehoba otta shinotcha ki hine ramye yan; Koto newa mayun hawe ani shinotcha ki yan.

Koto rekte wa Ehoba or ta sinotcaki hine ramye yan; Koto newa may un hawe ani sinotcaki yan.


Rappa newa fuyetop rekte wa Ehoba ne moshiri shikkashima Kamui tek-samata nupetne hau sange yan.

Rappa newa huyetop rekte wa Ehoba ne mosir sikkasima Kamuy tek-sama ta nupetne haw sanke yan.


Atui newa oshiketa okai aeshikbe humkosanu yan; Moshiri ne yakka, moshiri kata oshiroma okaibe ne yakka humi ashte yan;

Atuy newa oske ta okay aesikpe humkosanu yan; Mosir ne yakka, mosir kata osiroma okaype ne yakka humi aste yan;


Pesambe tekehe ukokikkik yan; Nupuri nupetne wa Ehoba tek-samata ukoshinotcha ki yan;

pesanpe tekehe ukokikkik yan; Nupuri nupetne wa Ehoba tek-sama ta ukosinotca ki yan;


Shinuma anak ne ek wa moshirʼun utara koipishi, Oupeka no moshiri newa utara kane koipishi kusu ne gusu ne na.

Sinuma anakne ek wa mosir un utar koypisi, Owpekano mosir newa utar kane koypisi kusu ne kusu ne na.


EHOBA epungine korʼan, utara tusushke yan. Shinuma Kerubim tumta rok; toitoi moimoige yan.

EHOBA epunkine kor an, utar tususke yan. Sinuma Kerubim tum ta rok; toytoy moymoyke yan.


Zion otta Ehoba anak ne pase ruwe ne; Shinuma anak ne obitta no okai utara kashita ri ruwe ne.

Zion or ta Ehoba anakne pase ruwe ne; Sinuma anakne opittano okay utar kasi ta ri ruwe ne.


Nei utara E koro pase newa aeoripak kuni reihei ramuyere yan: Shinuma Ashkannep ne ruwe ne.

Ne utar E=kor pase newa a=eoripak kuni rehe ramuyere yan: Sinuma Askannep ne ruwe ne.


Moshiri shikkashima guru koro kiroro anak ne aesanniyo ambe ne yakka omap; Aokai sonep ashte, Aokai Yakob otta aesanniyo ambe newa oupekap ki ruwe ne.

Mosir sikkasima kur kor kiroro anakne a=esanniyo anpe ne yakka omap; Aokay sonep aste, Aokay Yakob or ta a=esanniyo anpe newa owpekap ki ruwe ne.


Chikoro Kamui ne Ehoba pasere yan, Kashiketa Shinuma koro chikiri aandep samaketa ongami: Shinuma Ashkannep ne ruwe ne.

Ci=kor Kamuy ne Ehoba pasere yan, Kasike ta Sinuma kor cikiri aantep samake ta onkami: Sinuma Askannep ne ruwe ne.


Mose newa Aaron anak ne Shinuma koro yaishieiwangere utara tumugeta okai, Samueru anak ne Shinuma kon reihei konishuk utara tumugeta an na; Nei utara Ehoba konishuk, awa Shinuma ese itak ki nisa ruwe ne.

Mose newa Aaron anakne Sinuma kor yaysieywankere utar tumke ta okay, Samueru anakne Sinuma kor rehe konisuk utar tumke ta an na; Ne utar Ehoba konisuk, awa Sinuma ese itak ki nisa ruwe ne.


Shinuma anak ne nishkuru ikushpe ani nei utara otta ye nisa: Nei utara anak ne otta akoropare Shinuma koro ekambakbe newa sange itak shikkasbima nisa ruwe ne.

Sinuma anakne niskur ikuspe ani ne utar or ta ye nisa: Ne utar anakne or ta a=korpare Sinuma kor ekanpakpe newa sanke itak sikkaspima nisa ruwe ne.


Aa chikoro Kamui ne Ehoba, Aokai anak ne nei utara orun ese itak ki nisa: Nei utara ikichi buri gusu Aokai ikemnu ki a yakka, Nei ap tusare Kamui E ne ruwe ne na.

Aa ci=kor Kamuy ne Ehoba, Aokay anakne ne utar orun ese itak ki nisa: Ne utar ikici puri kusu Aokay ikemnu ki a yakka, Ne ap tusare Kamuy E ne ruwe ne na.


Chikoro Kamui ne Ehoba pasere wa, Shinuma koro ashkanne huru otta ongami yan; Chikoro Kamui ne Ehoba anak ne Ashkannep ne ruwe ne gusu ne na.

Ci=kor Kamuy ne Ehoba pasere wa, Sinuma kor askanne hur or ta onkami yan; Ci=kor Kamuy ne Ehoba anakne Askannep ne ruwe ne kusu ne na.


MOSHIRʼEBITTA Ehoba otta nupetne hau ashte.

Mosir Epitta Ehoba or ta nupetne haw aste.


Yaikopuntek wa Ehoba otta yaieiwangere, Shinotcha ki hine Shinuma orota araki yan.

Yaykopuntek wa Ehoba or ta yayeywankere, Sinotcaki hine Sinuma oro ta arki yan.


Ehoba anak ne Kamui ne i echi esanniyo yan; Un kara guru anak ne Shinuma ne, Shinuma koro utara chi ne; Shinuma koro utara chi ne wa, Shinuma mimdara un hitsuji chi ne ruwe ne.

Ehoba anakne Kamuy ne i eci=esanniyo yan; Un kar kur anakne Sinuma ne, Sinuma kor utar ci ne; Sinuma kor utar ci ne wa, Sinuma mimtar un hitsuji ci ne ruwe ne.


Yaiiraige koro Kamui apa ahup, Ramye hine Shinuma koro tumbu orun ahup yan; Shinuma koyaiiraige ki wa kon reihei reika yan.

Yayirayke kor Kamuy apa ahup, Ramye hine Sinuma kor tumpu orun ahup yan; Sinuma koyayirayke ki wa kor rehe rek yan.


Ehoba anak ne pirika ne, koro rampoken nei pakno ne yakka an ambe ne; Shinuma koro son-i anak ne shashuishiri pakno ash ruwe ne.

Ehoba anakne pirka ne, kor ranpoken ne pakno ne yakka an anpe ne; Sinuma kor son hi anakne sasuysir pakno as ruwe ne.


KUANI rampoken newa aesanniyop gusu shinotcha ki kusu ne: Aa Ehoba E orun ramye shinotcha ku ki kusu ne na.

Kuani ranpoken newa aesanniyop kusu sinotcaki kusu ne: Aa Ehoba E orun ramye sinotca ku=ki kusu ne na.


Kuani oupeka an ruhu gusu yaiwayashnure kusu ne: Aa hembara Aokai en orun ek kusu ne ya? Kuani oupeka keutum koro wa ku kot chisei upshoro ta apkash kusu ne na.

Kuani owpeka an ruhu kusu yaywayasnure kusu ne: Aa henpara Aokay en=orun ek kusu ne ya? Kuani owpeka kewtum kor wa ku=kot cise upsoro ta apkas kusu ne na.


Ku shik-samata yashitoma kuni ambe shomo ku ande kusu ne: Oheuge ne paye utara ki ikip ku etunne; Nei okaibe en kotuk shomoki kusu ne.

Ku=sik-sama ta yastoma kuni anpe somo ku=ante kusu ne: Ohewke ne paye utar ki iki p ku=etunne; Ne okaype en=kotuk somo ki kusu ne.


Itakkashi keutum oyake un apayere: Wen guru shomo ku eamkiri rusui.

Itakkasi kewtum oyake un a=payere: Wenkur somo ku=e=amkir rusuy.


Arorokishne no aun guru ohaigekara guru ku isamka kusu ne: Etu mekka rire wa pakesara keutum koro guru an kuni ku kopan ruwe ne.

Arorkisneno aun kur ohaykekar kur ku=isamka kusu ne: Etu mekka rir wa pakesara kewtum kor kur an kuni ku=kopan ruwe ne.


En tura no oshiroma kuni ne ku shikihi anak ne moshiri kata okai ikipniukesh utara kashike an: Oupeka ruhu otta apkash guru anak ne en otta yaishieiwangere kusu ne.

En turano osiroma kuni ne ku=sikihi anakne mosir kata okay ikipniwkes utar kasike an: Owpeka ruhu or ta apkas kur anakne en or ta yaysieywankere kusu ne.


Kokandama ambe iki guru anak ne ku kot chisei ta shomo oshiroma kusu ne: Shungep ye guru anak ne ku shik-samata shomo aashte kusu ne na.

Kokantama anpe iki kur anakne ku=kot cise ta somo osiroma kusu ne: Sunkep ye kur anakne ku=sik-sama ta somo a=aste kusu ne na.


Kes kunneiwano range moshirʼotta okai wen utara obitta ku isamka; Ehoba koro machiya wano obitta no okai irarape ikichi utara ku otuyeba kusu ne na.

Kes kunneywano ranke mosir or ta okay wen utar opitta ku=isamka; Ehoba kor maciya wano opittano okay irara p ikici utar ku otuyepa kusu ne na.


Otek-sak no ramu-rai wa Ehoba otta koro keutum sange ita eiwange gusu an inonno-itak.

otek-sak no ramu-ray wa Ehoba or ta kor kewtum sanke hi ta eywanke kusu an inonno-itak.


AA Ehoba, ku ki inonno-itak nu wa en kore, Ku ashte hawe E orun arakire wa en kore.

Aa Ehoba, ku=ki inonno-itak nu wa en=kore, Ku=aste hawe E orun arkire wa en=kore.


Ku yairamkoiki toho ta iteki E nanuhu seshke: En orun e koro kisaraha itutanure wa en kore; Hawe ku ashte toho ta chashnu no nu wa en kore.

Ku yayramkoyki toho ta iteki E nanuhu seske: En=orun e=kor kisaraha itutanure wa en=kore; Hawe ku=aste toho ta casnu no nu wa en=kore.


Ku toho anak ne shupuya nei no nin wa isam, Abe-kes korachi ku pone anak ne uhuyeka ruwe ne gusu ne na.

Ku=toho anakne supuya néno nin wa isam, Ape-kes koraci ku=pone anakne uhuyeka ruwe ne kusu ne na.


Mun korachi ku sambe ashirikik wa shumumge; Aep ibe kuni ku oira ruwe ne gusu ne na.

Mun koraci ku=sanpe a=sirkik wa sumumke; Aep ipe kuni ku=oyra ruwe ne kusu ne na.


Nuwap ki hawe ku ashte gusu Ku pone anak ne ku kamihi otta kotuk ruwe ne,

Nuwap ki hawe ku=aste kusu Ku=pone anakne ku=kamihi or ta kotuk ruwe ne,


Nup otta okai chipta-chikap ukorachi ku ne; Nitai-sak ushiketa an ahunrasambe nei no ku an ruwe ne na.

Nup or ta okay cipta-cikap ukoraci ku ne; Nitay-sak uske ta an ahunrasanpe néno ku=an ruwe ne na.


Shiruwe ku ki wa, chisei kitaigeta an Shinep ne po an amam-e-chikap korachi ku ne ruwe ne.

Siruwe ku=ki wa, cise kitayke ta an Sinep ne po an amam-e-cikap koraci ku ne ruwe ne.


To ebitta en epokba utara en esapse; En etunne utara en gusu iyoitakushi ki ruwe ne.

To epitta en epokpa utar en=esapse; En=etunne utar en kusu iyoytakus ki ruwe ne.


Aep korachi uina ku ibe nisa, Ku chish nupe iku ambe tura ukopoyege ruwe ne.

Aep koraci uyna ku=ipe nisa, Ku=cis nupe iku anpe tura ukopoyeke ruwe ne.


Aokai kinrakara wa irushka gusu nep ne: Aokai en uk wa en osura nisa ruwe ne gusu ne na.

Aokay kinrakar wa iruska kusu nep ne: Aokay en=uk wa en=osura nisa ruwe ne kusu ne na.


Ku toho anak ne nin korʼan kurihi korachi ne; Mun korachi ku shumumge ruwe ne na.

Ku=toho anakne nin kor an kurihi koraci ne; Mun koraci ku=sumumke ruwe ne na.


Koroka Aokai anak, Aa Ehoba, ramma pakno rok; E koro aeshkarunbe otusashuishiri pakno an ruwe ne.

Korka Aokay anak, Aa Ehoba, ramma pakno rok; E=kor aeskarunpe otu sasuysir pakno an ruwe ne.


Aokai anak ne hopuni wa Zion erampokiwen wa kore kusu ne; Shinuma orun irenga kore pakihi tane an, ruwe un, nei epa kuni pakihi ek wa an ruwe ne gusu ne na.

Aokay anakne hopuni wa Zion eranpokiwen wa kore kusu ne; Sinuma orun irenka kore pakihi tane an, ruwe un, ne epa kuni pakihi ek wa an ruwe ne kusu ne na.


E koro uitek utara anak ne shinuma koro shuma enupetne, Orowa, shinuma koro koponchi gusu irenga sange ruwe ne gusu ne na.

E=kor uytek utar anakne sinuma kor suma enupetne, Orowa, sinuma kor koponci kusu irenka sanke ruwe ne kusu ne na.


Tambe gusu, moshiri uirup utara anak ne Ehoba kon reihei koishitoma, Obitta no okai moshiri shikkasbima utara anak ne E koro nupeki koishitoma kusu ne na.

Tanpe kusu, mosir uyrup utar anakne Ehoba kor rehe koysitoma, Opittano okay mosir sikkaspima utar anakne E=kor nupeki koysitoma kusu ne na.


Ehoba anak ne Zion kanna kara, Koro nupeki otta yainukare nisa;

Ehoba anakne Zion kanna kar, Kor nupeki or ta yaynukare nisa;


Otek-sak guru ki inonno-itak nu, Koro inonno-itak shomo etunne nisa ruwe ne.

otek-sak kur ki inonno-itak nu, Kor inonno-itak somo etunne nisa ruwe ne.


Tambe anak ne ek kusu ne ainu ikiri gusu anuye kusu ne: Orowa, akara kusu ne uirup YAH koiramye kusu ne na.

Tanpe anakne ek kusu ne aynu ikiri kusu a=nuye kusu ne: Orowa, a=kar kusu ne uyrup YAH koyramye kusu ne na.


Shinuma anak ne koro ashkanne ri ushike wano herashi ingara; Kando wano Ehoba anak ne moshiri nukan nisa ruwe ne gusu ne na;

Sinuma anakne kor askanne ri usike wano herasi inkar; Kanto wano Ehoba anakne mosir nukar nisa ruwe ne kusu ne na;


Ipakashnu chisei ta an guru ki tanne heisei nu; Aronnu kuni aesanniyo utara honnere gusu aki na;

Ipakasnu cise ta an kur ki tanne hese nu; A=ronnu kuni a=esanniyo utar honnere kusu aki na;


Tambe anak Zion oshiketa Ehoba kon reihei assuru ashte, Yerusarem ta Shinuma ramye kuni gusu an ambe ne;

Tanpe anak Zion oske ta Ehoba kor rehe assuru aste, Yerusarem ta Sinuma ramye kuni kusu an anpe ne;


Nei ambe anak ne Ehoba otta yaishieiwangere gusu, Utara newa moshiri uirup utara uwekarapa ita aki kusu ne na.

Ne anpe anakne Ehoba or ta yaysieywankere kusu, Utar newa mosir uyrup utar uekarpa hi ta aki kusu ne na.


Shinuma anak ne ru hontomota ku kiroro shirikirapte; Ku toho taknere nisa ruwe ne.

Sinuma anakne ru hontom ta ku=kiroro sirkirapte; Ku=toho taknere nisa ruwe ne.


Ene ku itak-hi, Aa ku goro Kamui, ku toho tumuge wano iteki en uk: E paha anak ne otushashuishiri wano otusashuishiri pakno an ambe ne.

Ene ku=itak hi, Aa ku=kor Kamuy, ku=toho tumuke wano iteki en=uk: E paha anakne otu sasuysir wano otu sasuysir pakno an anpe ne.


Fushkotoita Aokai anak ne moshiri asamaha ande nisa; Orowa, kando ne yakka E tekehe karape ne ruwe ne.

Huskotoyta Aokay anakne mosir asamaha ante nisa; Orowa, kanto ne yakka E tekehe kar pe ne ruwe ne.


Nei ambe isam kusu ne, koroka, Aokai anak ne an kusu ne: Ruwe un, nei okaibe obitta amip korachi fushko ne; Amip korachi Aokai anak ne nei ambe itasare kusu ne, aige, nei ambe aitasare kusu ne na:

Ne anpe isam kusu ne, korka, Aokay anakne an kusu ne: Ruwe un, ne okaype opitta amip koraci husko ne; Amip koraci Aokay anakne ne anpe itasare kusu ne, ayke, ne anpe aytasare kusu ne na:


Koroka, Aokai anak ne ramma ukorachi ne, Orowa, E paha anak ne aokere shomoki kusu ne na.

Korka, Aokay anakne ramma ukoraci ne, Orowa, E paha anakne a=okere somo ki kusu ne na.


E koro uitek utara koro poho ramma okai, Nei utara koro sanikiri E tek-samata aare kusu ne na.

E=kor uytek utar kor poho ramma okay, Ne utar kor sanikiri E tek-sama ta a=re kusu ne na.


AA ku ramat, Ehoba nunuke yan; En onnaigeta okaibe obitta Shinuma kon reihei nunuke yan.

Aa ku=ramat, Ehoba nunuke yan; En=onnayke ta okaype opitta Sinuma kor rehe nunuke yan.


Aa ku ramat, Ehoba nunuke yan, Obitta no okai Shinuma sange epirikarep iteki oira yan.

Aa ku=ramat, Ehoba nunuke yan, Opittano okay Sinuma sanke epirikarep iteki oyra yan.


Shinuma anak ne obitta no okai e koro wen-buri tusare; Obitta no okai e koro shiyeye iwangere;

Sinuma anakne opittano okay e=kor wen-puri tusare; Opittano okay e=kor siyeye iwankere;


Orowa, nei shui gusu e koro inotu kikiraye; Omap-an-ramuhauge-hi newa rampoken e sapa kata ande ruwe ne.

Orowa, ne suy kusu e=kor inotu kikiraye; Omap-an-ramuhawke hi newa ranpoken e sapa kata ante ruwe ne.


Pirikap ani e koro paroho eramushinnere; Aige, kapachiri chikap nei no e upente ruwe ne.

Pirka p ani e=kor paroho eramusinnere; Ayke, kapacir cikap néno e upente ruwe ne.


Ehoba anak ne oupeka ambe iki, Orowa, aeramunishte akore utara gusu esanniyop iki ruwe ne.

Ehoba anakne owpeka anpe iki, Orowa, a=eramuniste a=kore utar kusu esanniyop iki ruwe ne.


Shinuma anak ne Mose otta kon ruhu eramande, Israeru un utara otta koro ki ikip eramande nisa ruwe ne.

Sinuma anakne Mose or ta kor ruhu eramante, Israeru un utar or ta kor ki iki p eramante nisa ruwe ne.


Ehoba anak ne chishikiraine eshik wa irenga sange Kamui ne, Irushka moire wa nuye an no rampokiwen wa kore

Ehoba anakne cisikirayne esik wa irenka sanke Kamuy ne, Iruska moyre wa nuye an no ranpokiwen wa kore


Shinuma ramma pashirota shomoki; Shui ramma pakno irushka shomoki kusu ne.

Sinuma ramma pasirota somo ki; Suy ramma pakno iruska somo ki kusu ne.


Chikoro katpak am nei no un orun shomo ki nisa, Chikoro wen-buri nei no un kore shomoki nisa ruwe me.

Ci=kor katpak am néno un orun somo ki nisa, Ci=kor wen-puri néno un kore somo ki nisa ruwe me.


Inambe gusu ne yakun; moshiri kashita kando anak su ne ri korachi, Shinuma koishitoma utara gusu Shinuma: koro rampoken poro ruwe ne.

Inanpe kusu ne yakun; mosir kasi ta kanto anak su ne ri koraci, Sinuma koysitoma utar kusu Sinuma: kor ranpoken poro ruwe ne.


Moshiripa wano moshirigesh anak ne ehangeko no an korachi, Nei oro pakno chikoro ohaita-buri Shinuma oyakta ande nisa ruwe ne.

Mosirpa wano mosirkes anakne e=hankeko no an koraci, Ne oro pakno ci=kor ohay ta-puri Sinuma oyak ta ante nisa ruwe ne.


Michihi anak ne koro poho utara chishikiraine korachi, Ehoba anak ne Shinuma koishitoma utara chishikiraine ruwe ne.

Micihi anakne kor poho utar cisikirayne koraci, Ehoba anakne Sinuma koysitoma utar cisikirayne ruwe ne.


Shinuma anak ne chikoro tumama-niye eraman; Chi utara anak ne koponchi ne sekoro eshkarun ruwe a ne.

Sinuma anakne ci=kor tumama-niye eraman; Ci utar anakne koponci ne sekor eskarun ruwe a ne.


Ainu gusu anak, Shinuma toho mun ukorachi ne; Nup un nonno korachi Shinuma shipirasai ruwe ne.

Aynu kusu anak, Sinuma toho mun ukoraci ne; Nup un nonno koraci Sinuma sipirasay ruwe ne.


Nei kashiketa rera kush, aige, nei ambe isam; An a ushiketa anak ne waa isam ruwe ne kusu ne na.

Ne kasike ta rera kus, ayke, ne anpe isam; An a uske ta anakne wa isam ruwe ne kusu ne na.


Koroka, Ehoba koro rampoken anak otusashuishiri wano otusashuishiri pakno Shinuma koishitoma guru kata an, Orowa, Shinuma koro oupeka ambe anak ne nei utara koro santek koro poho utara otta an ruwe ne;

Korka, Ehoba kor ranpoken anak otu sasuysir wano otu sasuysir pakno Sinuma koysitoma kur kata an, Orowa, Sinuma kor owpeka anpe anakne ne utar kor santek kor poho utar or ta an ruwe ne;


Tambe anak ne Shinuma ki uitaknup bene ki, Shinuma ipawetenge shikkasbima kuni eshkarun hene ki utara otta nei no an ruwe ne.

Tanpe anakne Sinuma ki uytaknup pene ki, Sinuma ipawetenke sikkaspima kuni eskarun hene ki utar or ta néno an ruwe ne.


Ehoba anak ne kando otta koro amset ande nisa; Orowa, Shinuma koro epungine mondum anak obitta no okaibe esapane ruwe ne.

Ehoba anakne kanto or ta kor amset ante nisa; Orowa, Sinuma kor epunkine montum anak opittano okaype esapane ruwe ne.


Kora itak hawe inu wa, Nei itak nei no ki kiroroashnu wa tumashnu Kamui Uitekbe Ehoba ramye yan.

Kor itak hawe inu wa, Ne itak néno ki kiroroasnu wa tumasnu Kamuy Uitekbe Ehoba ramye yan.


Ehoba koro topaha utara, Shinuma irenga ki wa otta yaishieiwangere utara, Ehoba ramye yan.

Ehoba kor topaha utar, Sinuma irenka ki wa or ta yaysieywankere utar, Ehoba ramye yan.


Shinuma esapane ushiketa okai Shinuma ki ikip obitta Ehoba ramye yan: Aa ku kon ramat, Ehoba ramye yan.

Sinuma esapane uske ta okay Sinuma ki iki p opitta Ehoba ramye yan: Aa ku=kor ramat, Ehoba ramye yan.


AA ku kon ramat, Ehoba ramye yan. Aa ku koro Ehoba ne Kamui, Aokai anak ne shiri pase ruwe ne; Aoripakbe newa nupeki ani Aokai automchiure wa an na.

Aa ku=kor ramat, Ehoba ramye yan. Aa ku=kor Ehoba ne Kamuy, Aokay anakne siri pase ruwe ne; Aoripakbe newa nupeki ani Aokay a=wtomciwre wa an na.


Aokai anak ne amip nei no pekere ani yaimire; Puyara otbe korachi kando kotoro shipiraspare ruwe ne:

Aokay anakne amip néno peker ani yaymire; Puyar otpe koraci kanto kotor sipiraspare ruwe ne:


E koro tumbu oma umangi ni wakka otta aande; Nishkuru anak ne koro nishinda ne akara; Bera tekkup kata apkash ruwe ne:

E=kor tumpu oma umanki ni wakka or ta a=ante; Niskur anakne kor nisinta ne a=kar; Pera tekkup kata apkas ruwe ne:


Bera ani uitekbe ne akara; Koro yaishieiwangere utara paraparase abe ne:

Pera ani uytekpe ne a=kar; Kor yaysieywankere utar parparse ape ne:


Ramma pakno iteki moimoyege kuni ne, Moshiri asamaha ande nisa ruwe ne.

Ramma pakno iteki moymoyeke kuni ne, Mosir asamaha ante nisa ruwe ne.


Aokai anak ne amip ani korachi ooho-i ari nei ambe kamure; Wakka anak ne nupuri kashita roshki nisa ruwe ne.

Aokay anakne amip ani koraci ooho hi ari ne anpe kamure; Wakka anakne nupuri kasi ta roski nisa ruwe ne.


Aokai kosakayokara ita nei ambe kira; E koro Kamui hum hawe gusu nei ambe chashnu no paye wa isam;

Aokay kosakayokar hi ta ne anpe kira; E=kor Kamuy hum hawe kusu ne anpe casnu no paye wa isam;


Nupuri kari nei ambe rikin, pinnai kari rap nisa ruwe ne, Aokai kara ushike orun paye nisa ruwe ne.

Nupuri kari ne anpe rikin, pinnay kari rap nisa ruwe ne, Aokay kar usike orun paye nisa ruwe ne.


Nei ambe shomo kush kuni Aokai anak ne uturu-ushi ande; Iteki kanna-shui moshiri kamu kuni akan na.

Ne anpe somo kus kuni Aokay anakne uturu-usi ante; Iteki kanna-suy mosir kamu kuni a=kar na.


Pinnai otta Shinuma anak ne wakka purupurugere; Iworʼotta nei ambe paye ruwe ne na.

Pinnay or ta Sinuma anakne wakka purupurukere; Iwor or ta ne anpe paye ruwe ne na.


Nup otta obitta no okai chikoikip gusu iku ambe ne; Kimta okai roba nei ambe iku ruwe ne.

Nup or ta opittano okay cikoykip kusu iku anpe ne; Kim ta okay ropa ne anpe iku ruwe ne.


Nei samaketa rik kush chikap oshiroma wa, Ni-tek tumta hau kon ruwe ne.

Ne samake ta rik kus cikap osiroma wa, Ni-tek tum ta hawkor ruwe ne.


Shinuma anak ne koro kenru orowa no nupuri teineka: Toitoi anak ne E ki ikip gusu eramushinne ruwe ne.

Sinuma anakne kor kenru oro wano nupuri teyneka: Toytoy anakne E ki iki p kusu eramusinne ruwe ne.


Chikoikip gusu Shinuma anak ne mun shipiraspa, Ainu monraige gusu haru hetukure; Nei ambe anak ne toitoi wano aep sangere kuni gusu an ap ne:

Cikoykip kusu Sinuma anakne mun sipiraspa, Aynu monrayke kusu haru hetukure; Ne anpe anakne toytoy wano aep sankere kuni kusu an ap ne:


Shui, Ainu keutum ritetkere tonoto, Koro nanuhu hererushte shum, Orowa, ainu sambe tumashnure aep sangere ruwe ne.

Suy, Aynu kewtum ritetkere tonoto, Kor nanuhu hereruste sum, Orowa, aynu sanpe tumasnure aep sankere ruwe ne.


Ehoba koro chikuni eramushinne; Shinuma etoita Rebanon un kokaku chikuni ene ani ne;

Ehoba kor cikuni eramusinne; Sinuma etoyta Rebanon un kokaku cikuni ene ani ne;


Chikap anak ne nei ni kata set kara; Sarorun chikap gusu anak, hup ni shinuma kot chisei ne ruwe ne.

Cikap anakne ne ni kata set kar; Sarorun cikap kusu anak, hup ni sinuma kot cise ne ruwe ne.


Ri nupuri anak ne kim un yangi gusu an ap ne; Watara ushbe anak ne isepo gusu an numne-ushi ne.

Ri nupuri anakne kimun yanki kusu an ap ne; Watara uspe anakne isepo kusu an numne-usi ne.


Unpa gusu Shinuma kunne chup are: Tokap chup anak koro ahun-i eraman.

unpa kusu Sinuma kunne cup are: Tokap cup anak kor ahun hi eraman.


Aokai anak ne kunne-i kara, orowa anchikara ne; Nei rapoketa nitai un chikoikip obitta apkash ruwe ne.

Aokay anakne kunne hi kar, orowa ancikar ne; Ne rapoketa nitay un cikoykip opitta apkas ruwe ne.


Upen shishi anak ne koro aep gusu hawe ashte wa Kamui otta koro aep hunara ruwe ne.

Upen sisi anakne kor aep kusu hawe aste wa Kamuy or ta kor aep hunara ruwe ne.


Chup hetuku, orowa no nei okaibe paye wa, Koro chisei ta hotke.

Cup hetuku, orowano ne okaype paye wa, Kor cise ta hotke.


Aige, ainu anak nepki gusu arupa. Onuman pakno koro monraige ki ruwe ne.

Ayke, aynu anak nepki kusu arpa. Onuman pakno kor monrayke ki ruwe ne.


Aa Ehoba, E ki ikip nep inne humi! Wayashnu no Aokai obitta kan nisa: Moshiri anak ne E korobe ani eshik ruwe ne.

Aa Ehoba, E ki iki p nep inne humi! Wayasnu no Aokay opitta kan nisa: Mosir anakne E=kor pe ani esik ruwe ne.


Toanda anak ne atui an, poro newa sep, Nei oshiketa reye okaibe shiri inne ruwe ne, Poro chikoikip newa pon chikoikip newa okai ruwe ne na.

Toanta anakne atuy an, poro newa sep, Ne oske ta reye okaype siri inne ruwe ne, Poro cikoykip newa pon cikoykip newa okay ruwe ne na.


Nei kata chip paye; Otta shinot gusu e kara nei poro Repiatan okai ruwe ne.

Ne kata cip paye; Or ta sinot kusu e kar ne poro Repiatan okay ruwe ne.


Nei okaibe anak ne pakihi epa ita ae kuni aep uk gusu. Aokai otta eyaikopashte ruwe ne.

Ne okaype anakne pakihi epa hi ta ae kuni aep uk kusu. Aokay or ta e=yaykopaste ruwe ne.


Aokai kore okaibe nei ambe uina; E koro tekehe E pirasa chiki pirikap gusu eramushinne ruwe ne.

Aokay kore okaype ne anpe uyna; E=kor tekehe E pirasa ciki pirka p kusu eramusinne ruwe ne.


E nanuhu E nuina yakne nei okaibe yairamkoiki; Koro heisei mawe E uk koro rai, Aige, koponchi ne ruwe ne.

E nanuhu E nuyna yakne ne okaype yayramkoyki; Kor hese mawe E uk kor ray, Ayke, koponci ne ruwe ne.


Aokai anak ne ramat sange, orowa, nei okaibe akara; Toitoi kurukashi Aokai ashinno kan ruwe ne.

Aokay anakne ramat sanke, orowa, ne okaype a=kar; Toytoy kurkasi Aokay asinno kan ruwe ne.


Ehoba araguru otusashuishiri pakno an; Koro ki ikip gusu Ehoba nupetne kusu ne:

Ehoba a=rakur otu sasuysir pakno an; Kor ki iki p kusu Ehoba nupetne kusu ne:


Shinuma moshiri orun ingara, aige, nei ambe tusushke; Shinuma nupuri tomooshma, orowa, shupuya at ruwe ne.

Sinuma mosir orun inkar, ayke, ne anpe tususke; Sinuma nupuri tomoosma, orowa, supuya at ruwe ne.


Ku ishu pakno Ehoba otta shinotcha ku ki kusu ne: Ku an pakno ku goro Kamui ku iramye kusu ne na.

Ku=i=su pakno Ehoba or ta sinotca ku=ki kusu ne: Ku=an pakno ku=kor Kamuy ku=iramye kusu ne na.


Ku yaikoshiramsei-i anak ne Shinuma gusu shisakbe ne: Ehoba otta ku nupetne kusu ne na.

Ku yaykosiramsey hi anakne Sinuma kusu sisakpe ne: Ehoba or ta ku=nupetne kusu ne na.


Katpak-ki utara moshiri wano aisamka, Wen utara te wa isam kuni ne ki wa un kore. Aa ku kon ramat, Ehoba ramye yan. Yah reika yan.

katpak-ki utar mosir wano a=ysamka, Wen utar te wa isam kuni ne ki wa un kore. Aa ku=kor ramat, Ehoba ramye yan. Yah rek yan.


EHOBA koyaiiraige, Shinuma kon reihei orun konishuk yan; Moshiri uirup tumugeta Shinuma ki ikip assuru ashte yan.

EHOBA koyayirayke, Sinuma kor rehe orun konisuk yan; Mosir uyrup tumke ta Sinuma ki iki p assuru aste yan.


Shinuma orun shinotcha-ki, Shinuma orun ramye shinotcha ki yan; Shinuma iki obitta no okai iyokunnurep ramepakari yan.

Sinuma orun sinotca-ki, Sinuma orun ramye sinotcaki yan; Sinuma iki opittano okay iyokunnurep ramepakari yan.


Shinuma ashkanne reihei gusu yaiyomonnure yan: Ehoba hunara utara koro sambe ritetkere yan.

Sinuma askanne rehe kusu yaiyomonnure yan: Ehoba hunara utar kor sanpe ritetkere yan.


Ehoba newa Shinuma kiroro hunara yan; Ramma pakno Shinuma koro nanuhu hunara yan?

Ehoba newa Sinuma kiroro hunara yan; Ramma pakno Sinuma kor nanuhu hunara yan?


Shinuma ki iyokunnure ikip hene; Shinuma koro iyokunnurep newa paroho sange aesanniyop hene;

Sinuma ki iyokunnure iki p hene; Sinuma kor iyokunnurep newa paroho sanke aesanniyop hene;


Aa Shinuma uitek guru me Abraham koro sanikiri, Shinuma numge utara ne Yakob koro poho, nei ambe eshkarun yan.

Aa Sinuma uytek kur me Abraham kor sanikiri, Sinuma numke utar ne Yakob kor poho, ne anpe eskarun yan.


Shinuma anak ne chikoro Kamui ne Ehoba ne ruwe ne: Shinuma koro aesanniyop anak ne moshiri ebitta ta an ruwe ne.

Sinuma anakne ci=kor Kamuy ne Ehoba ne ruwe ne: Sinuma kor aesanniyop anakne mosir epitta ta an ruwe ne.


Shinuma anak ne ramma pakno koro uitaknup eshkarun nisa; Ashikne shine wan hotne okai ainu ikiri pakno kashpaotte itak eshkarun nisa ruwe ne;

Sinuma anakne ramma pakno kor uytaknup eskarun nisa; Asikne sine wan hotne okay aynu ikiri pakno kaspaotte itak eskarun nisa ruwe ne;


Abraham otta ki uitaknup newa; Isaak shiyuppa no ye ambe eshkarun nisa ruwe ne;

Abraham or ta ki uytaknup newa; Isaak siyuppa no ye anpe eskarun nisa ruwe ne;


Orowa, ehui, ekambaktep nei no nei ambe Yakob gusu ashte, Israeru gusu ramma u pakno an uitaknup ne kuni ashte hine,

Orowa, ehuy, ekanpaktep néno ne anpe Yakob kusu aste, Israeru kusu ramma u pakno an uytaknup ne kuni aste hine,


Ene itak-hi:— E orun Kanaan moshiri e kore:ash na, E eikeshkoro kuni ushike ne na.

Ene itak hi:— E orun Kanaan mosir e kore:as na, E eykeskoro kuni usike ne na.


Nei ita anak ne nei utara moyo ne, Ruwe newa, shi no moyo wa nei moshirita payekai ruwe ne;

Ne hi ta anakne ne utar moyo ne, Ruwe newa, sino moyo wa ne mosir ta payekay ruwe ne;


Aige, nei utara uirup orowa mo uirup pakno paye, Shine moshiri wano oya moshiri uirup orun paye nisa ruwe ne.

Ayke, ne utar uyrup orowa mo uyrup pakno paye, Sine mosir wano oya mosir uyrup orun paye nisa ruwe ne.


Nei utara iteki wende kuni ne ki; Ruwe un nei utara gusu moshiri shikkashima utara pakashnu nisa ruwe ne na.

Ne utar iteki wente kuni ne ki; Ruwe un ne utar kusu mosir sikkasima utar pakasnu nisa ruwe ne na.


Aige, ene itak-hi:— Ku goro kashi-a-ota utara iteki tomooshma, Ku goro uweingara utara iteki wende yan.

Ayke, ene itak hi:— Ku=kor kasi-a-ota utar iteki tomoosma, Ku=kor ueinkar utar iteki wente yan.


Orowa, moshiri kata keman kuni Shinuma kara; Aige, aep ara isamka nisa ruwe ne.

Orowa, mosir kata keman kuni Sinuma kar; Ayke, aep ar isamka nisa ruwe ne.


Nei utara ratchaot Shinuma ainu omande; Awa, Yosep anak ne auitek guru ne kuni ehok nisa:

Ne utar ratcaot Sinuma aynu omante; Awa, Yosep anakne awitek kur ne kuni e=hok nisa:


Shinuma koro chikiri shinkop ani ashirikirapte; Shinkop ani akote nisa ruwe ne na:

Sinuma kor cikiri sinkop ani a=sirkirapte; Sinkop ani a=kote nisa ruwe ne na:


Shinuma ki itak auweoma pakno; Ehoba koro itak Shinuma shiruwande nisa.

Sinuma ki itak auweoma pakno; Ehoba kor itak Sinuma siruwante nisa.


Moshiri shikkashima guru anak ne teshkara wa shinuma pita yara; Uirup utara esapane utara poka, orowa, shinuma honnere nisa ruwe ne na.

Mosir sikkasima kur anakne teskar wa sinuma pita yara; Uyrup utar esapane utar poka, orowa, sinuma honnere nisa ruwe ne na.


Shinuma kot chisei esapanere, Shui, korobe obitta epunginere nisa:

Sinuma kot cise esapanere, Suy, kor pe opitta epunkinere nisa:


Rengaine moshiri shikkashima utara koro poho kotere, Orowa, ekashi utara wayashnure kuni ne kan nisa ruwe ne.

Renkayne mosir sikkasima utar kor poho kotere, Orowa, ekasi utar wayasnure kuni ne kan nisa ruwe ne.


Israeru ne yakka Echipt moshiri orota ek, Orowa, Yakob anak ne Ham moshiri ta reushi nisa ruwe ne.

Israeru ne yakka Ecipt mosir oro ta ek, Orowa, Yakob anakne Ham mosir ta rewsi nisa ruwe ne.


Orowa, shinuma koro utara shiri ainnere hine, Koro epokba utara kasu no tumashnure nisa.

Orowa, sinuma kor utar siri ainnere hine, Kor epokpa utar kasuno tumasnure nisa.


Shinuma anak ne koro utara etunne gusu nei utara koro keutum kirure, Koro uitek utara otta irarare nisa ruwe ne na.

Sinuma anakne kor utar etunne kusu ne utar kor kewtum kirure, Kor uytek utar or ta irarare nisa ruwe ne na.


Shinuma koro uitek guru ne Mose newa, Anumge a Aaron teshkan nisa.

Sinuma kor uytek kur ne Mose newa, A=numke a Aaron teskar nisa.


Shinuma anak ne nei utara tumugeta koro shirosh atte, Aige, Ham moshiri ta iyokunnurep iki nisa ruwe ne na.

Sinuma anakne ne utar tumke ta kor siros atte, Ayke, Ham mosir ta iyokunnurep iki nisa ruwe ne na.


Shinuma kunne-i omande wa shirikunne ne; Awa, nei utara Shinuma ki itak eokbare shomoki nisa ruwe ne.

Sinuma kunne hi omante wa sirkunne ne; Awa, ne utar Sinuma ki itak e=okpare somo ki nisa ruwe ne.


Shinuma anak ne nei utara koro wakka kem ne tasare, Aine, koro chep ronnu nisa ruwe ne.

Sinuma anakne ne utar kor wakka kem ne tasare, Ayne, kor cep ronnu nisa ruwe ne.


Toi kata otereke-ibe shiri eshikte, Moshiri esapane guru kot tumbu ta okai.

Toy kata oterke-ipe siri esikte, Mosir esapane kur kot tumpu ta okay.


Shinuma itak, orowa, mosh shiri hetuku, Nei moshirʼebitta uruki ainnere nisa.

Sinuma itak, orowa, mos siri hetuku, Ne mosir epitta uruki ainnere nisa.


Apto shirine kaukau ashte, Paraparase abe nei moshiri ta sange.

Apto sirine kawkaw aste, Parparse ape ne mosir ta sanke.


Koro hat-pungara newa ichijiku chikuni tauge; Orowa, nei moshiri ta okai chikuni kaye nisa ruwe ne.

Kor hat-punkar newa icijiku cikuni tawke; Orowa, ne mosir ta okay cikuni kaye nisa ruwe ne.


Shinuma itak, aige, patta araki, Apishki eaikap pakno moshpe hetuku,

Sinuma itak, ayke, patta arki, A=piski eaykap pakno mospe hetuku,


Aine, nei utara koro moshiri ta obitta no okai mun ibe, Toi wa hetuku aep ibe nisa ruwe ne na.

Ayne, ne utar kor mosir ta opittano okay mun ipe, Toy wa hetuku aep ipe nisa ruwe ne na.


Nei moshiri ta obitta no okai nei utara koro kiyanne poho shirikik, Koro kiroro heashiripe shirikik nisa ruwe ne.

Ne mosir ta opittano okay ne utar kor kiyanne poho sirkik, Kor kiroro heasiripe sirkik nisa ruwe ne.


Shirokani newa kongani koro wa nei utara turare: Nei uirup tumugeta epetchiu guru shinen ka isam nisa ruwe ne.

Sirokani newa konkani kor wa ne utar turare: Ne uyrup tumke ta epetciw kur sinen ka isam nisa ruwe ne.


Nei utara paye ita Echipt anak ne nupetne; Nei utara kimatek wa okai nisa ruwe ne gusu ne na.

Ne utar paye hi ta Ecipt anakne nupetne; Ne utar kimatek wa okay nisa ruwe ne kusu ne na.


Nei utara kamure guru nishkuru Shinuma pirasa; Anchikarata pekere atte gusu abe ande nisa:

Ne utar kamure kur niskur Sinuma pirasa; Ancikar ta peker atte kusu ape ante nisa:


Nei utara koramkoro, aige, Shinuma pekepkere chikap sange bine, Kando un aep ani eramushinnere nisa ruwe ne.

Ne utar koramkor, ayke, Sinuma pekepkere cikap sanke pine, Kanto un aep ani eramusinnere nisa ruwe ne.


Shinuma watara maka, orowa, wakka oashin; Pet korachi sat ushike ta mom nisa ruwe ne.

Sinuma watara maka, orowa, wakka oasin; Pet koraci sat usike ta mom nisa ruwe ne.


Shinuma anak ne koro Ashkanne itak newa, Koro uitek guru eshkarun nisa ruwe ne gusu ne na.

Sinuma anakne kor Askanne itak newa, Kor uytek kur eskarun nisa ruwe ne kusu ne na.


Orowa, nupetne no koro utara atura, Shinotcha ki wa koro numge utara atura nisa ruwe ne.

Orowa, nupetne no kor utar a=tura, Sinotcaki wa kor numke utar a=tura nisa ruwe ne.


Aige, Shinuma nei utara otta uirup koro moshiri koropare; Awa, nei utara anak ne moshima utara iki ambe eikeshkoro nisa:

Ayke, Sinuma ne utar or ta uyrup kor mosir korpare; Awa, ne utar anakne mosma utar iki anpe eykeskoro nisa:


Nei ambe anak nei utara Shinuma koro ekambakbe shikkashima hene ki, Koto tuitak nei no ki kuni an ambe ne. Yah ramye yan.

Ne anpe anakne utar Sinuma kor ekanpakpe sikkasima hene ki, Koto tuytak néno ki kuni an anpe ne. Yah ramye yan.


YAH ramye yan. Aa Ehoba koyaiiraige yan; Shinuma pirika ruwe ne gusu: Shinuma koro rampoken ramma pakno an ruwe ne gusu ne na.

YAH ramye yan. Aa Ehoba koyayirayke yan; Sinuma pirka ruwe ne kusu: Sinuma kor ranpoken ramma pakno an ruwe ne kusu ne na.


Ehoba iki kiroro ikip ye eashkai guru hunna? Shinuma koro obitta no okai iramye ambe atte eashkaibe hunna ruwe he an?

Ehoba iki kiroro iki p ye easkay kur hunna? Sinuma kor opittano okay iramye anpe atte easkay pe hunna ruwe he an?


Aesanniyop ramma shikkasbima hene ki utara, Ramma oupekap kara hene ki guru anak ne anunuke ne.

aesanniyop ramma sikkaspima hene ki utar, Ramma owpekap kar hene ki kur anakne a=nunuke ne.


Aa Ehoba, E koro utara gusu sange irenga ani en eshkarun wa en kore; Aa, en kashiobiuki wa en kore.

Aa Ehoba, E=kor utar kusu sanke irenka ani en=eskarun wa en=kore; Aa, en=kasiopiwki wa en=kore.


E koro anumge utara aepirikare ambe ku nukara hemhem ki, E koro uirup yainuchattek-hi ku enupetne hemhem ki, E koro eikeshkoro utara tura iramye hemhem ku ki kuni ne en eshkarun wa en kore.

E=kor a=numke utar aepirikare anpe ku=nukar hemhem ki, E=kor uyrup yaynucattek hi ku=enupetne hemhem ki, E=kor eykeskoro utar tura iramye hemhem ku=ki kuni ne en=eskarun wa en=kore.


Chi utara anak ne koro ekashi tura katpak koro, Oheugep chi ki wen no ikichi nisa ruwe ne.

Ci utar anakne kor ekasi tura katpak kor, Oheugep ci ki wenno ikici nisa ruwe ne.


Chikoro ekashi anak ne Echipt moshiri ta E ki iyokunnurep eraman shomoki; E sange inne no okai rampoken eshkarun shomoki; Koroka atui samta, nei Kokai atui samta okbare ki nisa ruwe ne.

Ci=kor ekasi anakne Ecipt mosir ta E ki iyokunnurep eraman somo ki; E sanke inne no okay ranpoken eskarun somo ki; Korka atuy sam ta, ne Kokai atuy sam ta okpare ki nisa ruwe ne.


Yakka, Shinuma yaikota kon reihei gusu nei utara kashiobiuki, Koro tumashnu kiroro ashte kuni gusu ne na.

Yakka, Sinuma yaykota kor rehe kusu ne utar kasiopiwki, Kor tumasnu kiroro aste kuni kusu ne na.


Shinuma Kokai atui ne yakka kopashirota, awa, nei ambe sat nisa: Tambe gusu nup akush korachi nei ooho-i akushte nisa ruwe ne.

Sinuma Kokai atuy ne yakka kopasirota, awa, ne anpe sat nisa: Tanpe kusu nup akus koraci ne ooho hi a=kuste nisa ruwe ne.


Orowa, etunne guru koro teke wano Shinuma ohaitare, Aige, epokba guru koro teke wano kikiraye nisa ruwe ne na.

Orowa, etunne kur kor teke wano Sinuma ohaytare, Ayke, epokpa kur kor teke wano kikiraye nisa ruwe ne na.


Orowa, wakka anak ne nei utara epokba utara kamure nisa: Shinen ne yakka shomo ohaita nisa ruwe ne na.

Orowa, wakka anakne ne utar epokpa utar kamure nisa: Sinen ne yakka somo ohay ta nisa ruwe ne na.


Nei orowa no nei utara anak ne Shinuma itak eishokoro; Orowa, iramye nisa ruwe ne.

Ne oro wano ne utar anakne Sinuma itak eysokor; Orowa, iramye nisa ruwe ne.


Nei utara tunashino Shinuma kii ikip oira; Shinuma ki ukoramkorʼi ehuye shomoki nisa ruwe ne.

Ne utar tunasno Sinuma ki iki p oyra; Sinuma ki ukoramkor i ehuy somo ki nisa ruwe ne.


Koroka, kimta eikaunu kashpa shiri ki, Nup otta Kamui koramnukan nisa.

Korka, kim ta e=kawnu kaspa siriki, Nup or ta Kamuy koramnukar nisa.


Orowa, Shinuma nei utara koramkorope sange; Koroka, kon ramat sattekte nisa ruwe ne.

Orowa, Sinuma ne utar koramkorope sanke; Korka, kor ramat sattekte nisa ruwe ne.


Orowa, kash koro wa okai ushiketa ne yakka Mose eyaitunnap, Shui, Ehoba koro Ashkanne Aaron eyaitunnap nisa u ruwe nei na.

Orowa, kas kor wa okay uske ta ne yakka Mose eyaytunnap, Suy, Ehoba kor Askanne Aaron eyaytunnap nisa u ruwe ne na.


Toitoi i maka wa Datan ruki, Orowa, Abiram tura no okai utara kamure nisa ruwe ne.

Toytoy i maka wa Datan ruki, Orowa, Abiram turano okay utar kamure nisa ruwe ne.


Nei utara tumugeta abe aare; Abe nupeki anak ne, wen utara uhuyeka nisa ruwe ne.

Ne utar tumke ta ape a=re; Ape nupeki anakne, wen utar uhuyeka nisa ruwe ne.


Horeb ta nei utara pon beka kara, Ru kani nokaha ko-ongami nisa.

horep ta ne utar pon peka kar, Ru kani nokaha ko-onkami nisa.


Tap korachi nei utara; anak ne koro iramye kunip itasare wa, Mun ibe beko nokaha ne kan nisa ruwe ne na.

Tap koraci ne utar; anakne kor iramye kunip itasare wa, Mun ipe peko nokaha ne kan nisa ruwe ne na.


Echipt moshiri ta poro ikip ki, Koro kashiobiuki kuni Kamui oira nisa;

Ecipt mosir ta poro iki p ki, Kor kasiopiwki kuni Kamuy oyra nisa;


Shinuma Ham moshiri ta iyokunnure ambe kara, Kokai atui samta ashitoma okaibe ki nisa ruwe ne na.

Sinuma Ham mosir ta iyokunnure anpe kar, Kokai atuy sam ta asitoma okaype ki nisa ruwe ne na.


Tambe gusu, nei utara isamka kusu ne sekoro shinuma itak, Aige, Shinuma ki kinrakarape shishire wa ika nei utara isamka kuni ne, Shinuma numge Mose anak ne nei wen ushiketa Shinuma kotchake ash nisa ruwe ne.

Tanpe kusu, ne utar isamka kusu ne sekor sinuma itak, Ayke, Sinuma ki kinrakarape sisire wa ika ne utar isamka kuni ne, Sinuma numke Mose anakne ne wen uske ta Sinuma kotcake as nisa ruwe ne.


Bu we ne wa, nei utara nei pirika moshiri etunne nisa, Shinuma koro itak eumbipka nisa ruwe ne;

Pu we ne wa, ne utar ne pirka mosir etunne nisa, Sinuma kor itak eunpipka nisa ruwe ne;


Koroka, koro kashi otta okai wa oromam ki, Aine, Ehoba koro hawe shomo nu nisa ruwe ne.

Korka, kor kasi or ta okay wa oromam ki, Ayne, Ehoba kor hawe somo nu nisa ruwe ne.


Tambe gusu, nup otta nei utara hachirepa kuni ne, Koro teke puni nisa:

Tanpe kusu, nup or ta ne utar hacirepa kuni ne, Kor teke puni nisa:


Orowa shui, moshiri uirup tumugeta nei sanikiri hokushte wa, Moshiri kata charichari kuni gusu ne na.

Orowa suy, mosir uyrup tumke ta ne sanikiri hokuste wa, Mosir kata caricari kuni kusu ne na.


Nei utara anak ne Baar-Peor orun paye, Aige, rai guru gusu ayangep ibe nisa ruwe ne.

Ne utar anakne Baar-Peor orun paye, Ayke, raykur kusu ayankep ipe nisa ruwe ne.


Orowa, nei utara ki ikip gusu Shinuma airushkare; Aige, koturuse tashum asange nisa.

Orowa, ne utar ki iki p kusu Sinuma ayruskare; Ayke, koturse tasum a=sanke nisa.


Nei ita Pinehas ash wa koipishi ki, Awa, nei tashum aisamka nisa ruwe ne.

Ne hi ta Pinehas as wa koypisi ki, Awa, ne tasum a=ysamka nisa ruwe ne.


Tambe anak ne otusashuishiri pakno okai ainu ikiri pakno Oupekap ne sekoro aesanniyo nisa ruwe ne.

Tanpe anakne otu sasuysir pakno okay aynu ikiri pakno Oupekap ne sekor a=esanniyo nisa ruwe ne.


Orowa shui, Meriba wakka ta ne yakka nei utara Shinum irushkare, Tambe gusu nei utara ankushkerai Mose gusu wen ruwe ne:

Orowa suy, Meriba wakkata ne yakka ne utar Sinum iruskare, Tanpe kusu ne utar an kuskeray Mose kusu wen ruwe ne:


Nei utara Shinuma kon ramat eokbare, Aine, Shinuma anak ne koro papush ani aesanniyo shomoki itak sange nisa ruwe ne gusu ne na.

Ne utar Sinuma kor ramat e=okpare, Ayne, Sinuma anakne kor papus ani a=esanniyo somo ki itak sanke nisa ruwe ne kusu ne na.


Ehoba ikashpaotte korachi, Nei utara moshiri uirup isamka shomoki nisa;

Ehoba ikaspaotte koraci, Ne utar mosir uyrup isamka somo ki nisa;


Koroka, nei uirup utara tura ukopoyege wa, Koro ki ikip eyaihannokkan nisa ruwe ne:

Korka, ne uyrup utar tura ukopoyeke wa, Kor ki iki p eyayhannokkan nisa ruwe ne:


Aige, yaikota gusu akbe ne akara, Potoki otta yaishieiwangere nisa ruwe ne:

Ayke, yaykota kusu akpe ne a=kar, Potoki or ta yaysieywankere nisa ruwe ne:


Ruwe un, koro okkai poho newa koro matnepo nitnep orun yange nisa,

Ruwe un, kor okkay poho newa kor matnepo nitnep orun yanke nisa,


Orowa, turu-sak kemihi, koro okkai poho newa matne poho koro kem poka ohetu, Nei utara Kanaan moshiri ta okai nokaha otta yange nisa; Awa, kemihi ani toitoi turuaushte nisa ruwe ne na.

Orowa, tur-sak kemihi, kor okkay poho newa matnepoho kor kem poka ohetu, Ne utar Kanaan mosir ta okay nokaha or ta yanke nisa; Awa, kemihi ani toytoy turuauste nisa ruwe ne na.


Tap korachi nei utara anak ne koro ki ikip ani turuaushte, Aine, ki ikip ani omoinu nisa ruwe ne.

Tap koraci ne utar anakne kor ki iki p ani turuauste, Ayne, ki iki p ani omoynu nisa ruwe ne.


Tambe gusu Ehoba anak ne koro utara gusu kinrakara, Aige, koro eikeshkoro utara etunne nisa ruwe ne na.

Tanpe kusu Ehoba anakne kor utar kusu kinrakar, Ayke, kor eykeskoro utar etunne nisa ruwe ne na.


Orowa, moshiri uirup koro teke otta Shinuma nei utara koropare, Awa, etunne utara anak esapane nisa ruwe ne.

Orowa, mosir uyrup kor teke or ta Sinuma ne utar korpare, Awa, etunne utar anak esapane nisa ruwe ne.


Epokba utara anak nei utara koeramunishte; Aige, koro teke ani ausshiunere nisa ruwe ne.

epokpa utar anakne utar koeramuniste; Ayke, kor teke ani aussiwnere nisa ruwe ne.


Kanna-kanna Shinuma nei utara kashiobiuki nisa, Koroka, koro ukoramkor-i ta okbare ki, Aine, koro wen-buri gusu aramde nisa ruwe ne na.

Kanna-kanna Sinuma ne utar kasiopiwki nisa, Korka, kor ukoramkor hi ta okpare ki, Ayne, kor wen-puri kusu a=ramte nisa ruwe ne na.


Yakka, Shinuma anak ne nei utara yairamkoiki-hi nukara wa, Aashte hawehe nu nisa ruwe ne:

Yakka, Sinuma anakne ne utar yayramkoyki hi nukar wa, A=aste hawehe nu nisa ruwe ne:


Orowa, nei utara gusu an uitaknup Shinuma eshkarun wa, Koro rampoken inne no okai wa wenbe kirure nisa ruwe ne.

Orowa, ne utar kusu an uytaknup Sinuma eskarun wa, Kor ranpoken inne no okay wa wenpe kirure nisa ruwe ne.


Orowa, teke pashte utara orowa no Aechishikiraine kuni ne Shinuma ki nisa ruwe ne.

Orowa, teke paste utar oro wano Aecisikirayne kuni ne Sinuma ki nisa ruwe ne.


Aa chikoro Kamui ne Ehoba, un kaobiuki wa un kore, Moshiri uirup wano un uwekarare wa un kore, E koro ashkanne reihei orun koyaiiraige hemhem ki, E koro iramye-hi koereika hemhem ki kuni ne nei no kara wa un kore.

Aa ci=kor Kamuy ne Ehoba, un kaopiwki wa un kore, Mosir uyrup wano un uwekarare wa un kore, E=kor askanne rehe orun koyayirayke hemhem ki, E=kor iramye hi koereyka hemhem ki kuni ne néno kar wa un kore.


Israeru koro Kamui ne Ehoba anak ne, Otusashuishiri wano otusashuishiri pakno anunuke ne. Amen, ari an itak an obitta no okai utara yerero. Yah ramye yan.

Israeru kor Kamuy ne Ehoba anakne, Otu sasuysir wano otu sasuysir pakno a=nunuke ne. Amen, ari an itak an opittano okay utar yerero. Yah ramye yan.


AA, Ehoba koyaiiraige yan; Shinuma pirika ruwe ne: Ramma pakno Shinuma koro rampoken an ruwe ne gusu ne na.

Aa, Ehoba koyayirayke yan; Sinuma pirka ruwe ne: Ramma pakno Sinuma kor ranpoken an ruwe ne kusu ne na.


Epokba utara koro teke wano kikiraye hemhem ki; Moshiripa wano moshirigesh wano, Pikata wano Arutoro wano,

epokpa utar kor teke wano kikiraye hemhem ki; Mosirpa wano mosirkes wano, Pikata wano Arutor wano,


Nei moshiri wano uwekarapa, Ehoba koro kikiaraye utara nei no ye yan.

Ne mosir wano uekarpa, Ehoba kor kikiaraye utar néno ye yan.


Nei utara kimta okai nup un ru otta ekeshne no payekai wa, Oshiroma kuni machiya anukara shomoki nisa ruwe ne.

Ne utar kim ta okay nup un ru or ta ekesne no payekay wa, Osiroma kuni maciya a=nukar somo ki nisa ruwe ne.


Ibe rusui, iku rusui wa Nei oshiketa sambe rai nisa.

Ipe rusuy, iku rusuy wa Ne oske ta sanpe ray nisa.


Nei ita nei utara anak ne yairamkoiki wa Ehoba konishuk, Awa, Shinuma nei a yairamshitnere-i wano ohaitare nisa ruwe ne.

Ne hi ta ne utar anakne yayramkoyki wa Ehoba konisuk, Awa, Sinuma ne a yayramsitnere hi wano ohaytare nisa ruwe ne.


Orowa, oshiroma kuni machiya orun paye kuni ne, Shinuma kuwanno an ruhu otta nei utara tura nisa ruwe ne na.

Orowa, osiroma kuni maciya orun paye kuni ne, Sinuma kuwanno an ruhu or ta ne utar tura nisa ruwe ne na.


Aa, nei pirikap gusu hemhem, Utara koro poho otta aki iyokunnure ikip gusu hemhem ainu utara Ehoba koiramye yak humi!

Aa, ne pirka p kusu hemhem, Utar kor poho or ta aki iyokunnure iki p kusu hemhem aynu utar Ehoba koyramye yak humi!


Shinuma anak ne keutum eyaikatekara ambe eramushinnere, Orowa, pirikap ani ibe rusui keutum shikte ruwe ne gusu ne na.

Sinuma anakne kewtum eyaykatekar anpe eramusinnere, Orowa, pirka p ani ipe rusuy kewtum sikte ruwe ne kusu ne na.


Yaiyan-kani newa ayairamshitnere-hi ani atupetupe wa, Kunne-i newa rai kurihi otta rok utara;

yaiyan-kani newa ayayramsitnere hi ani a=tupetupe wa, Kunne hi newa ray kurihi or ta rok utar;


Kamui itak eokbare gusu, Iyotta Rikunbe koro aesanniyop koatcha gusu:

Kamuy itak e=okpare kusu, Iyotta Rikunbe kor aesanniyop koatca kusu:


Tambe gusu, Shinuma moni ani nei utara kon ramat anrapokekara; Nei utara hachiri nisa, aige, kashiobiuki guru isam ruwe ne.

Tanpe kusu, Sinuma moni ani ne utar kor ramat anrapokekara; Ne utar hacir nisa, ayke, kasiopiwki kur isam ruwe ne.


Nei ita utara anak ne yairamkoiki wa Ehoba konishuk, Awa, nei a yairamshitnere-hi gusu Shinuma kashi-obiuki nisa ruwe ne na.

Ne hi ta utar anakne yayramkoyki wa Ehoba konisuk, Awa, ne a yayramsitnere hi kusu Sinuma kasi-opiwki nisa ruwe ne na.


Kunne-i newa rai kuruhi wano Shinuma nei utara etaye, Orowa, ani tupetupe ambe kaye nisa ruwe ne.

Kunne hi newa ray kuruhi wano Sinuma ne utar etaye, Orowa, ani tupetupe anpe kaye nisa ruwe ne.


Aa, nei pirikap gusu hemhem, Utara koro poho otta aki iyokunnure ikip gusu ainu utara Ehoba koiramye yak humi!

Aa, ne pirka p kusu hemhem, Utar kor poho or ta aki iyokunnure iki p kusu aynu utar Ehoba koyramye yak humi!


Shinuma anak ne shiunin-kani apa kaye, Yaiyan-kani sakma tuye nisa ruwe ne gusu ne na.

Sinuma anakne siwnin-kani apa kaye, Yaiyan-kani sakma tuye nisa ruwe ne kusu ne na.


Haita utara anak ne koro ohaita-buri gusu, Shui, koro wen-buri gusu shirikirap ruwe ne.

Hayta utar anakne kor ohay ta-puri kusu, Suy, kor wen-puri kusu sirkirap ruwe ne.


Nei utara kon ramat anak ne obitta no okai aep etunne; Aige, rai apa karange no araki ruwe ne na.

Ne utar kor ramat anakne opittano okay aep etunne; Ayke, ray apa karankeno arki ruwe ne na.


Nei ita nei utara anak ne yairamkoiki wa Ehoba konishuk, Awa, nei a yairamshitnere-i gusu Shinuma kashiobiuki nisa ruwe ne na.

Ne hi ta ne utar anakne yayramkoyki wa Ehoba konisuk, Awa, ne a yayramsitnere hi kusu Sinuma kasiopiwki nisa ruwe ne na.


Shinuma anak ne koro itak sange wa nei utara iwangere, Orowa, okai isamka kuni ambe wano ohaitare ruwe ne.

Sinuma anakne kor itak sanke wa ne utar iwankere, Orowa, okay isamka kuni anpe wano ohaytare ruwe ne.


Orowa, nei utara iramye kuni ayange kunip yange wa, Shinuma ki ikip shinotcha ani assuru ashte yanro.

Orowa, ne utar iramye kuni a=yanke kunip yanke wa, Sinuma ki iki p sinotca ani assuru aste yanro.


Cliip o wa atui orun sap, Poro wakka kata moni ki utara anak ne;

cliip o wa atuy orun sap, Poro wakka kata moni ki utar anakne;


Nei utara anak Ehoba ki ikip nukara, Ooho ushi ta Shinuma ki iyokunnurep nukan ruwe ne.

Ne utar anak Ehoba ki iki p nukar, Ooho usi ta Sinuma ki iyokunnurep nukar ruwe ne.


Shinuma pawetenge ki wa, Nei riti punire rui rera hopunire ruwe ne.

Sinuma pawetenke ki wa, Ne rit punire ruy rera hopunire ruwe ne.


Nei utara kando pakno apunire, shui, ooho an ushi pakno arapte; Wenbe an gusu kon ramat ru ruwe ne.

Ne utar kanto pakno apunire, suy, ooho an usi pakno a=rapte; Wenpe an kusu kor ramat ru ruwe ne.


Nei utara atapatap, ihoshki guru korachi omakatet-tereke, Aige, kimatek gusu ramat-sak ruwe ne.

Ne utar a=taptap, ihoski kur koraci omakatet-terke, Ayke, kimatek kusu ramat-sak ruwe ne.


Nei ita nei utara anak ne yairamkoiki wa Ehoba konishuk, A wa, nei a yairamshitnere-i gusu Shinuma kashiobiuki nisa ruwe ne na.

Ne hi ta ne utar anakne yayramkoyki wa Ehoba konisuk, A wa, ne a yayramsitnere hi kusu Sinuma kasiopiwki nisa ruwe ne na.


Shinuma anak ne poro rera ratchire, Aige, nei riri mo ruwe ne.

Sinuma anakne poro rera ratcire, Ayke, ne rir mo ruwe ne.


Nei ita nei utara anak ne riri mo wa gusu yaikopuntek; Tambe gusu otta okai rusui tomari ta Shinuma tura ruwe ne na.

Ne hi ta ne utar anakne rir mo wa kusu yaykopuntek; Tanpe kusu or ta okay rusuy tomari ta Sinuma tura ruwe ne na.


Aa, nei pirikap gusu hemhem, Utara koro poko otta aki iyokunnure ikip gusu hemhem ainu utara Ehoba koiramye yak humi!

Aa, ne pirka p kusu hemhem, Utar kor pokor ta aki iyokunnure iki p kusu hemhem aynu utar Ehoba koyramye yak humi!


Utara uwekarapa-i ta Shinuma pasere, Ekashi utara koro set ta Shinuma koiramye yanro.

Utar uekarpa hi ta Sinuma pasere, Ekasi utar kor set ta Sinuma koyramye yanro.


Shinuma pet ani nup ne itasare, Wakka purpuruge-i ani sat toi ne kara;

Sinuma pet ani nup ne itasare, Wakka purpurke hi ani sat toy ne kar;


Uwetukno toi ani shippo-ush nup ne itasare ruwe ne; Tambe anak ne nei otta oshiroma utara koro wenbe gusu an ap ne ruwe ne na.

uwetukno toy ani sippo-us nup ne itasare ruwe ne; Tanpe anakne ne or ta osiroma utar kor wenpe kusu an ap ne ruwe ne na.